Source: http://www.spravy2014.6f.sk/SPRAVYz03.01.2014.htm
Timestamp: 2017-10-19 03:38:58+00:00

Document:
Anyu, pozor dnes opäť základné čísla na rok 2014!
=>PIATOK 03.01.2014,meniny má DANIELA priezvisko: ŠIMEK <babkingulomet.6f.sk> č.03/2014 < 007,Y
PHNTO DŇA Tri opice: ARANYA, PAŤKO a SILVESTRA
Ráno a cez deň: ráno najskôr prevažne oblačno, neskôr doobeda oblačno. Denná teplota sa bude pohybovať okolo 0 °C. Pocitová denná teplota okolo -1 °C. Najvyššia teplota 3°C. Rýchlosť vetra 8 až 10 km/h
Večer a v noci: večer oblačno, postupne mrholenie. Nočné teploty budú dosahovať 0 až 1 °C. Najnižšia teplota 3°C. Bude fúkať severovýchodný vietor rýchlosťou 7 až 11 km/h, nárazovo 14 km/h. Predpokladaný úhrn zrážok 0.3 mm
Hromnice za 29 dní
Valentín za 41 dní
Veľká noc za 75 dní
JAR za 75 dní
Deň matiek za 87 dní
Deň otcov za 162 dní
LETO za 168 dní
JESEŇ za 262 dní
Halloween za 300 dní
Zima za 353 dní
Vianoce za 356 dní
Nový rok za 363 dní
Majte na pamäti, že ak by ste boli príliš roztržití, tak by ste urobili kopec chýb. Od rána sa preto snažte naplno koncentrovať a poctivo si pracujte na všetkých svojich povinnostiach. V osobnom živote sa v žiadnom prípade nezahrávajte s citmi druhých, to nie je fér.
V priebehu dnešného dňa sa budete cítiť veľmi dobre, tak využite všetku svoju energiu na plánované ciele. Nastal ten správny čas, aby ste uspeli a zažiarili, nech si dajú neprajníci konečne pohov. V súkromí je všetko na najlešpej ceste k záväzku.
Dbajte na lepšiu spoluprácu s kolegami, inak sa budete neustále len točiť pred cieľom. Mali by ste si uvedomiť, že pomoc ostatných je v istých prípadoch naozaj nevyhnutná. V súkromí je našťastie všetko v poriadku a blízki sú vám oporou.
Aj keď prekypujete energiou a nápadmi, mali by ste sa držať prastarého známeho - všetkého s mierou. Aj malé úspechy vás posúvajú bližšie k snom, nechcite vykročiť rovno míľovými krokmi. Ak zvažujete hazard, tak určite len nejaký neškodný, taký pre zábavu,
Ak sa budete len priateliť a snažiť sa vyhovieť všetkým, zaručene sa to napokon obráti proti vám. Mali by ste si uvedomiť, že to jednoducho nie je možné a isté veci musíte nechať tak ako sú. Ste len kúsok od toho, aby vás nepekne zneužili.
Tento deň bude ako každý iný pracovný, plný úloh a povinností, preto by ste v žiadnom prípade nemali zabúdať na dobrý a premyslený plán. A aj keď budete mať práce plnú hlavu, nemali by ste zabúdať ani na svoju rodinu a lásku.
Vo vašom živote dnes zavládne skvelá atmosféra a tak si neváhajte tak trochu povyraziť z kopýtka. Stretnete veľa zaujímavých ľudí a možno vás to bude zvádzať aj k neuváženým flirtom. Zvážte si však, či chcete ísť až do takéhoto rizika.
Ak ste sa ocitli v situácii, kedy prepadáte smútku zo samoty, urýchlene sa obklopte všetkým, čo máte radi a ľuďmi, ktorých milujete. Zavolajte im a pozvite večer na stretnutie, nech sa večer trochu angažujete aj v spoločenskom živote.
Už ráno sa dobre naladíte a keď všetky úlohy zvládnete ešte doobeda, pocítite neuveriteľnú úľavu na duši. Konečne si môžete dovoliť nemyslieť na nič iné, len na vašu lásku, s ktorou plánujete ďalekú budúcnosť.
Asi sa necítite veľmi dobre, ale môžete si za to sami. Ruku na srdce, ako ste posledné dni fungovali? Musíte trochu poľaviť z pracovného tempa a začať si viac všímať signály vlastného tela. Niečo vám chce povedať a ak to budete ignorovať, trpko za všetko zaplatíte.
Ak máte nápadov a kreativity na rozdávanie, neváhajte s nimi vyjsť von a jeden po druhom pekne realizovať. Ak sa potrebujete s niekým poradiť pred životným rozhodnutím, mala by to byť osoba, ktorej dôverujete nadovšetko.
Hviezdy vám prajú, aj počas tohto dňa, ale aj zajtra. Neváhajte sa preto pustiť aj do dlhodobejších plánov, ktoré ste zo strachu odkladali, tentokrát určite zožnete úspech. Aj v partnerskom vzťahu zavládne pohoda a množstvo lásky, užite si to.
Raši si Mutafova nechal ako poradcu
Aj keď vláda vymenovala Mutafova za riaditeľa košického úradu práce, spolupráca s primátorom sa nekončí. | 3. 1. 2014|
Bývalý námestník župana Zdenka Trebuľu Ján Szöllös sa musel po voľbách rozlúčiť s lukratívnym postom podpredsedu KSK. | 3. 1. 2014| pošlem mu peniaze
Zmenili otváracie hodiny
Dopravný podnik mesta Košice zmenil od 1. januára 2014 otváracie hodiny v Zákazníckom centre na Staničnom námestí. | 3. 1. 2014 |
Trojkráľový beh v centre
Klub orientačného behu ATU Košice bude v pondelok 6. januára organizovať v centre mesta 1. ročník Košického trojkráľového behu. | 3. 1. 2014 |
S Edmundom Makovníkom sa v Košiciach lúčili stovky ľudí
Nadporučík in memoriam Edmund Makovník zahynul 27. decembra v Afganistane na vojenskej misii. | 2. 1. 2014 17:17 |
Košická Furča bude hospodáriť s vyše miliónom eur
Tohto roku chce mestská časť dokončiť park, vybudovať ďalšie dve nové detské ihriská a plánuje aj menšie akcie. | 2. 1. 2014 15:58 |
Košický kraj chce obnoviť takmer 146 km ciest a deväť mostov
Zdroje z eurofondov budú smerovať aj na výstavbu turistických cyklotrás. | 2. 1. 2014 9:53 |
Zamestnanci U. S. Steelu rozkrádali košické oceliarne
Prokuratúra ukončila vyšetrovanie a súdu odstúpila prípad, v ktorom figuruje až 22 obžalovaných.| 3. 1. 2014|
Po oslavách neváhali jazdiť opití
Na Nový rok sa na cesty vydali policajti. Predpoklad, že mnohí vodiči si sadnú za volant opití, sa naplnil. | 3. 1. 2014|
Ukrajinec v Košiciach vykradol záložňu
Páchateľa, ktorý s kovovou tyčou kradol na košickej Furči, chytili policajti krátko po čine. | 2. 1. 2014 16:10 |
HOKEJ>
TOCI KOLESOM>
A ŠUP DO CHLADNIČKY>
KUZLO S CHLEBOM>
MYSACIA ROZCVICKA>
NEVRT UZ TOLKO SO ZADKOM>
Kliknite na odkaz a ukaže sa Vám obrázok, aspoň v tho dúfamJ
SOBOTA 04.01.2014
MENINY: DRAHOSLAV, PRIEZVISKOVINY: BEDNÁR
Ráno a cez deň: mrholenie. Najvyššia teplota 5°C. Rýchlosť vetra 8 km/h. Predpokladaný úhrn zrážok 0.6 mm
Večer a v noci: večer najskôr mrholenie, neskôr v noci prevažne oblačno. Najnižšia teplota 3°C. Rýchlosť vetra 8 až 10 km/h. Predpokladaný úhrn zrážok 0.5 mm
4. január >>Svetový Braillov deň
Svetová slepecká únia (WBU) vyhlásila v roku 2001 dátum narodenia Louisa Brailla (nar. 1809) za Svetový Braillov deň. Francúzsky tvorca celosvetovo uznaného slepeckého písma sa začal zaoberať myšlienkou systému písma pre slepých už ako 12-ročný, pričom prvá verzia písma bola zhotovená v roku 1929. Braille pritom vychádzal zo systému zvukov, ktorý používala francúzska armáda na komunikáciu v noci. Jednotlivé zvuky pritom nahradil písmenami a chýbajúce znaky doplnil symbolmi. Prvou knihou napísanou v tomto písme sa stali trojzväzkové Dejiny Francúzska. V roku 1844 nevidiaci na celom svete uznali Braillovo písmo za svoje.
NEDEĽA 05.01.2014
MENINY: ANDREA, PRIEZVISKOVINY: TÓTH
Ráno a cez deň: mrholenie. Najvyššia teplota 5°C. Rýchlosť vetra 10 km/h. Predpokladaný úhrn zrážok 1.6 mm
Večer a v noci: mrholenie. Najnižšia teplota 5°C. Rýchlosť vetra 0 až 18 km/h. Predpokladaný úhrn zrážok 2.9 mm
Pod nulou bude iba v noci, na sneh zabudnime. Kedy k nám príde skutočná zima?
Aj v najbližších dňoch nás bude podľa meteorológov vonku čakať teplé, ale sychravé počasie aj s hmlami. Zrejme nám pohľad von oknom skôr bude pripomínať jeseň ako chladný zimný január.
Denné teploty budú dnes a zajtra stúpať až do 7 °C, cez víkend dokonca až do 8 °C. V utorok by sa ortuť teplomera mala dokonca vyšplhať až na 12 stupňov Celzia.
Nočné teploty tiež nepôjdu hlboko pod bod mrazu. Predpovede ohlasujú na najbližšie dve noci 2 až –3 °C. Na sneh sa vraj nemáme tešiť.
„Zrážky budú v kvapalnej podobe. Očakávame mrholenie a slabý dážď,“ dodala meteorologička.
Dôchodcovia, živnostníci aj rodiny s deťmi: Pozor, tieto zmeny sa vás dotknú
V novom roku nás čaká viac významných zmien, ktoré sa týkajú rodín s malými deťmi, dôchodcov, ľudí v núdzi či živnostníkov. Pozrite si prehľad tých najdôležitejších.
V novom roku nás čaká viac významných zmien, ktoré sa týkajú rodín s malými deťmi, dôchodcov, ľudí v núdzi či živnostníkov.
ZMENY PRE RODINU
Pár eur navyše
Rodičovský príspevok je od nového roka vyšší o 3,60 €, takže budete dostávať 203,20 € mesačne. Zvýšil sa aj prídavok na dieťa, a to o 42 centov na 23,52 €, a takisto príplatok k prídavku na dieťa o 19 centov na 11,02 €.
Dva príspevky v jednom
Jednorazový príspevok pri narodení dieťaťa a príplatok k tomuto príspevku sa zlučujú do jednej dávky. Jej výška bude závisieť od poradia pôrodu: 829,86 € dostanete pri prvom až treťom pôrode, 151,37 € pri štvrtom a ďalšom pôrode. Ak sa vám narodia dvojčatá a viacerčatá, príspevok bude vyšší o 75,69 €.
Pozor na prídavky
Ak vaše deti občas spáchajú nejaký priestupok, buďte v strehu, môžete prísť o štátnu dávku! Hrozí to v prípade, že nebudete dbať na plnenie povinnej školskej dochádzky svojej ratolesti alebo dieťa spácha nejaký priestupok. Prídavok vám však vezmú až pri opakovanom priestupku. Od februára sa určí osobitný príjemca prídavku a príplatku k prídavku na dieťa, ktorým bude zvyčajne obec.
Vyplácanie sa predĺži
Na prídavok na dieťa majú po novom nárok aj rodičia, ktorých nezaopatrené dieťa študuje na vysokej škole a jeho štúdium presiahlo štandardnú dĺžku najviac o dva akademické roky.
Povedzte, kde máte dieťa!
Do platnosti vstupuje aj nové opatrenie, aby rodičia po dovŕšení troch rokov dieťaťa oznámili úradu práce, ako a kde bude zabezpečovaná starostlivosť o ich ratolesť, kým nenastúpi do školy. Túto povinnosť budete mať od februára.
Dôchodkové dávky sa od januára zvýšili o pevnú sumu takto:
starobný dôchodok o 8,80 € (ak sa vypláca v sume jednej polovice, je to o 2,70 €)
predčasný starobný dôchodok o 8,90 € (ak sa vypláca v sume jednej polovice, je to o 3,30 €)
invalidný dôchodok nad 70 % o 7,80 € (ak sa vypláca v sume jednej polovice, je to o 2,80 €)
invalidný dôchodok max. do 70 % o 4,50 € (ak sa vypláca v sume jednej polovice, je to o 1,80 €)
vdovský a vdovecký dôchodok o 5,70 € (ak sa vypláca v sume jednej polovice, je to o 2,50 €)
sirotský dôchodok o 3,00 € (ak sa vypláca v sume jednej polovice, je to o 1,50 €).
Veľký prehľad pre mamičky, dôchodcov i živnostníkov: 10 najdôležitejších zmien v roku 2014
Ako stúpli štátne dávky, čo sa sprísni pre ľudí v hmotnej núdzi a ako sa zvýšili odvody pre živnostníkov?
Nový Čas vybral 10 najdôležitejších zmien, ktoré v tomto roku pocíti na vlastnej koži väčšina Slovákov. Či už sú to rodičia s malými deťmi, dôchodcovia, ale aj SZČO alebo platitelia DPH.
1. Nemocenské dávky a úrazové renty
zvýšili sa maximálne sumy nemocenských dávok. Ak na ne budete mať nárok za obdobie po 31. 12. 2013, budú nasledovné:
nemocenské – max. 677 € (31-dňový mesiac), 655 € (30-dňový mesiac)
materské - max. 800 € (31-dňový mesiac), 774 € (30-dňový mesiac)
ošetrovné - max. 218 € za 10 dní
úrazové renty a pozostalostné úrazové renty sa zvýšili o 2,3%:
max. suma manžela alebo manželky je 51 533,60 €
max. úhrn súm nezaopatrených detí je 51 533,60 €
max. suma náhrady nákladov spojených s liečením je 25 766,90 €
max. suma je 2 577 €
max. úhrn súm pre všetky fyzické osoby a nezaopatrené deti je 2 577 €
2. Prísnejšia hmotná núdza
občan dávku v hmotnej núdzi získa len vtedy, ak bude 32 hodín mesačne vykonávať menšie obecné služby, dobrovoľnícku činnosť alebo práce pri živelných pohromách (povodne a pod.). Túto činnosť mu musí ponúknuť obec.
Jednotlivec 61,60 €
Jednotlivec s dieťaťom alebo najviac so 4 deťmi 117,20 €
Dvojica bez detí 107,10 €
Dvojica s dieťaťom alebo najviac so 4 deťmi 160,40 €
Jednotlivec s viac ako 4 deťmi 171,20 €
Dvojica s viac ako 4 deťmi 216,10 €
3. Minimálna mzda
zvýšila sa o 14,30 €, zamestnanci zarobia v hrubom najmenej 352 €.
hrubá minimálna mzda 352 €
čistá minimálna mzda 304,84 €
minimálna hodinová mzda 2,023 €
sadzba za pohotovosť 0,4046 €/hod.
odmena za nočnú prácu 0,4046 €/hod.
kompenzácia za sťažený výkon v práci 0,4046 €/hod.
Stúpli odvody
Minimálne sociálne odvody živnostníkov sa zvyšujú zo 130,27 € na 133,42 € mesačne. Mení sa aj minimálna výška preddavkov do zdravotnej poisťovne – z vlaňajších 55,02 € budete musieť tentoraz odviesť 56,35 €. Novú sumu za január musíte zaplatiť do 10. februára. Stúpne aj strop pre odvody, a to z 3 930 € na 4 025 €.
Noví živnostníci
Kým doteraz sa za živnostníka pokladal ten, kto mal príjmy z podnikania a bol registrovaný na daňovom úrade, a teda mal pridelené DIČ, po novom je živnostníkom aj ten, kto nemusel byť prihlásený na daňovom úrade. Týka sa to napríklad ľudí, ktorí sprostredkúvajú predaj kozmetiky či finančných produktov.
Daňové tlačivá sa menia
Aj tlačivá daňových priznaní na daň z príjmov sa menia. Finančná správa ich sprístupní na svojom portáli i v tlačenej podobe v treťom januárovom týždni. Už teraz sú však k dispozícii na úradoch tlačivá na podávanie dani z motorových vozidiel. Toto daňové priznanie musíte podať do 31. januára, termín na podanie priznania na daň z príjmov je 31. marec.
Minimálna daň
Ak máte firmu, rátajte s tým, že za tento rok budete musieť zaplatiť daňovú licenciu, takzvanú minimálnu daň. Jej výška bude závisieť od tržieb firmy a od toho, či ste, alebo nie ste platcom DPH. Neplatca dane s tržbami do 500-tisíc € zaplatí 480 €, pre platcu dane s tržbami do 500-tisíc € to bude 960 € a firmy s tržbami nad 500-tisíc € zaplatia 2 880 €. Prvýkrát však budete platiť licenciu až v roku 2015.
Nižšia daň z príjmov
Daň z príjmov pre právnické osoby sa znižuje z 23 percent na 22 percent.
Už od tohto mesiaca vám musí dať zamestnávateľ plat najmenej 352 € mesačne. Oproti vlaňajšku, keď bola minimálna mzda 337,70 €, je to viac o vyše 14 €.
Komu pridajú k platu?
Od januára sa o 16 € zvyšujú platy štátnych zamestnancov a zamestnancov verejnej správy vrátane hasičov a záchranárov. Týka sa to tiež duchovných cirkví a náboženských spoločností. Zároveň sa zvyšujú platové tarify pedagogickým a odborným zamestnancom, a to o 5 percent.
Dávku v núdzi si odpracujete
Ste odkázaní na dávku v hmotnej núdzi? Sumu, ktorá je od nového roku 61,60 €, vám po novom vyplatí štát iba v prípade, že mesačne odpracujete v rámci malých obecných služieb či dobrovoľníckych prác aspoň 32 hodín. Základným predpokladom však je, že vám takúto prácu obec ponúkne.
Väzni si prilepšia
Obvinení a odsúdení dostanú lepšie pracovné odmeny. Ich priemerná hrubá mesačná odmena, ktorá bola vlani 92,06 €, sa zvyšuje o necelé štyri percentá približne na 125 €.
Suma, od ktorej budú vysokoškoláci platiť vyššie odvody, sa mierne zvyšuje. Kým vlani študenti od 18 do 26 rokov platili takmer 30-percentné odvody pri práci na dohodu od sumy 155 €, po novom ich zaplatia od 159 €. U stredoškolákov sa táto suma zvyšuje zo 66 na 68 €.
4. Zmeny v III. pilieri
III. pilier je opäť daňovo zvýhodnený - základ dane si môžete znížiť o zaplatené príspevky do sumy 180 €; týka sa to tých sporiteľov, ktorí pristúpia na nové pravidlá vyplácania, čiže nemôžu mať uzatvorenú zmluvu v doplnkovej dôchodkovej spoločnosti podľa starých pravidiel
raz za 10 rokov si budete môcť predčasne vybrať príspevky, ktoré si sami nasporíte vrátane investičných výnosov
z jednej DDS do druhej môžete bezplatne prestúpiť po 1 roku od uzavretia zmluvy
nasporené peniaze vám vyplatia až po dovŕšení 62 r. (alebo po priznaní starobného dôchodku); ruší sa podmienka sporenia min. 10 r.
percentuálna výška štátnej prémie je 8,5 % z vloženej sumy na stavebné sporenie, maximálne 66,39 €
ak budete chcieť získať najvyššiu prémiu, budete musieť vložiť najmenej 781,06 € za celý rok (až o 203,76 € viac ako v r. 2013)
TIP: Ak si zasielate peniaze pravidelne každý mesiac, nastavte si príkaz na sumu najmenej 65,10 €!
platcovia DPH už nemôžu Finančnej správe SR posielať dokumenty inak ako elektronicky
komunikovať elektronicky musí každý, kto je platiteľom DPH, alebo je daňový poradca či advokát za daňový subjekt, ktorého zastupuje pri správe daní, prípadne je zástupca za daňový subjekt, ktorý je platiteľom DPH a zastupuje ho pri správe daní
7. Cestný zákon
chodci musia mať pri zníženej viditeľnosti reflexné prvky nielen mimo obce, ale aj v nej (ak pôjdete po krajnici či okraji vozovky)
vodičák vám po novom odoberú až po spôsobení 5 dopravných nehôd počas 5 rokov s následkami na živote alebo zdraví
pokuta za bežné priestupky (napr. telefonovanie za volantom, nesprávne parkovanie, nezapnuté svetlá, nedanie smerovky a pod.) sa znížila do 50 €
pri hlásení škôd už nestačí, ak necháte za stieračom lístok o oznámení údajov a spôsobení škody; s druhým účastníkom musíte spísať správu o nehode, teda nájsť majiteľa auta, do ktorého ste narazili; ak sa vám to nepodarí, musíte privolať políciu
Reflexné prvky sú už povinné aj v obci.Ďalšie 3 fotografie v galérii.
Reflexné prvky sú už povinné aj v obci.
Autor: depositphotos, mh, anc
8. Rodičovské dávky
Prídavok na dieťa.......................................23,52 €
Príplatok k prídavku na dieťa......................................11,02 €
Rodičovský príspevok...............................................203,20 €
Rodičovský príspevok polovičný *..........................101,60 €
Rodičovský príspevok dvojičky......................................254 €
Rodičovský príspevok trojičky................................304,80 €
Príspevok na dvojčatá, trojčatá (raz za rok) .........110,36 €
NASPORIŤ MUSÍME VIAC
Odkladáte si peniaze na stavebné sporenie a chcete maximálnu štátnu prémiu? Musíte nasporiť viac! Kým vlani na maximálnu štátnu prémiu 66,39 € stačilo vložiť na účet stavebného sporenia najmenej 577,30 € za celý rok, teraz je to až 781,06 €. Mesačne to vychádza na minimálne 65,10 €.
BATÉRIE PORIEŠI VÝROBCA
Výrobcovia batérií a akumulátorov budú hradiť všetky náklady spojené so zberom, spracovaním a s recykláciou tých použitých. Zároveň sa zavádza povinnosť bezodkladne stiahnuť batérie a akumulátory uvedené na trh po 26. septembri 2008.
PRAVIDLÁ PRE ŽIVOTNÚ POISTKU
Uzavreli ste kapitálovú životnú poistku? Rátajte s tým, že odteraz máte nižšiu garanciu zhodnotenia vkladu, a teda aj riziko nižšieho výnosu.
Môže za to nová technická úroková miera, ktorá sa na základe opatrenia Národnej banky Slovenska znížila z vlaňajších 2,5 percenta na 1,9 percenta. Zmena sa týka aj rizík, ktoré sú spojené s úrazom a s chorobou. Ak teda chcete rovnakú poistnú sumu ako za predchádzajúcich podmienok, budete musieť platiť viac.
PRÍJEMNEJŠIA CESTA VLAKOM
Cestovať by sme mali oveľa kultúrnejšie a pohodlnejšie. V rámci zavádzania štandardov vlakovej dopravy musia prepravcovia zabezpečiť napríklad to, aby teplota v interiéri vlakov nikdy neklesla pod 18 stupňov. V letných horúčavách nad 30 stupňov budeme mať zase vo vlakoch s klimatizáciou garantovanú o päť stupňov nižšiu teplotu ako je vonku.
Platí tiež, že na každých 50 sedadiel regionálneho vlaku a na každých 100 sedadiel diaľkového vlaku musíte mať možnosť prepraviť bicykel.
PRÍSNEJŠIE MÝTO
Aj na cestách II. a III. triedy bude elektronické mýto, zatiaľ však s nulovou sadzbou. Zároveň sa zvyšujú pokuty za mýtne prehrešky a zavádza sa objektívna zodpovednosť za ne. Po novom je za mýtny prehrešok zodpovedný aj majiteľ nákladného auta, nielen vodič.
Mení sa aj výška pokuty: vyrubia vám ju v sume 150-násobku nedoplatku mýta (najviac však 2 250 €) a v blokovom konaní v sume 100-násobku nedoplatku mýta (najviac 1 500 €). Majitelia ekologických nákladných áut na mýtnom ušetria a naopak, ak máte staršie a menej ekologické auto, priplatíte si.
DAŇOVÉ PRIZNANIE PRE ZDRUŽENIA
Ste členom združenia a zároveň platiteľom DPH? Kým doposiaľ daňové priznania a súhrnné výkazy za združenie podávala a vykazovala za všetkých členov poverená osoba, teraz nastáva zmena.
Po novom si musí každý člen združenia sám vykazovať svoje uskutočnené zdaniteľné obchody a k tomu prislúchajúce odpočítanie dane, ako aj všetky ďalšie údaje. Rovnako musíte sami podávať aj súhrnný výkaz.
Jednorazový príspevok pri narodení dieťaťa:
829,86 €...................................................................1. až 3. pôrod
151,37 €................................4. a ďalší pôrod, alebo ak sa dieťa
z 1. až 3. pôrodu nedožilo 28 dní
+75,69 €.......................ak sa narodia dvojčatá
a viacerčatá, príspevok sa zvýši o 75,69 € na každé dieťa, ktoré sa dožilo najmenej 28 dní
Od februára vznikne rodičom nová povinnosť - po dovŕšení 3. r. dieťaťa budú musieť oznámiť úradu práce, ako a kde bude zabezpečovaná starostlivosť o dieťa do začiatku plnenia povinnej školskej dochádzky.
* pri neplnení povinnej školskej dochádzky
9. Odvody pre živnostníkov
Minimálne odvody do Sociálnej poisťovne stúpli: na ............. 133,42 €
Do zdravotnej poisťovne : na .................... 56,35 €
Po novom teda živnostníci musia platiť na odvodoch minimálne.......... 189,77 €
zmenilo sa aj určovanie vymeriavacieho základu SZČO.
Okrem úpravy vzorca do neho už nepatria príjmy, ktoré nesúvisia s činnosťou SZČO (napr. poistné na dobrovoľné poistenie a príspevky na dobrovoľné starobné dôchodkové sporenie).
Nové minimálne odvody budú živnostníci platiť za január až vo februári.
10. Vyššie dôchodky
Zvyšujú sa o pevnú sumu:
Dôchodok............................... Suma zvýšenia...........Zvýšenie pri súbehu
starobný...................................8,80 €.......................2,70 €
predčasný starobný....................8,90 €......................3,30 €
invalidný nad 70 % a sociálny .....7,80 €......................2,80 €
invalidný do 70 %.......................4,50 €......................1,80 €
vdovský a vdovecký....................5,70 €......................2,50 €
sirotský...................................... 3 €..........................1,50 €
Príklad - súbeh dôchodkov:
Dôchodca napríklad poberá starobný dôchodok v sume 200 € a vdovecký v sume
150 €, čiže spolu 350 €. Od 1. 1. mu patrí starobný dôchodok 208,80 € a vdovecký v sume 152,50 €. Spolu je to 361,30 €
Penzistom vyplatia vyššie dôchodky automaticky, bez žiadosti.
Ročné diaľničné nálepky z roku 2013 platia ešte do konca januára
Od januára 2014 sú platné už aj nové diaľničné nálepky na tento rok. Ich cena sa oproti minulému roku nezmenila.
Vodiči osobných áut môžu za jazdu po spoplatnených úsekoch ciest platiť ešte tento mesiac aj ročnými diaľničnými nálepkami z vlaňajška. Platnosť ročnej nálepky z roku 2013 je totiž podľa Národnej diaľničnej spoločnosti (NDS) až do 31. januára 2014.
Majitelia osobných áut tak majú k dispozícii desaťdňové nálepky, ktoré stoja 10 eur, mesačné za 14 eur a ročné v hodnote 50 eur.
"Motoristi si môžu zakúpiť ročnú, mesačnú a týždennú diaľničnú nálepku na hraničných priechodoch, čerpacích staniciach, pobočkách Slovenskej pošty a ostatných vyznačených predajných miestach," priblížil hovorca NDS Marcel Jánošík.
Súčasne tak môžu spraviť aj cez internet, a to na stránke dialnicnenalepky.sk.
Invalidita si žiada dlhšie poistenie
Zaopatrený žiadateľ o invalidný dôchodok v mladosti potrebuje aspoň jeden rok dôchodkového poistenia.
Mladý človek, ktorý sa stane invalidným, už nemôže za pár eur získať maximálny aj viac ako tisíceurový mesačný invalidný dôchodok. Zákon, podľa ktorého mu stačilo byť poistený menej ako jeden rok, sa zmenil.
Invalidi do 20 rokov veku, ktorí dosiahnu plnoletosť v tomto roku, si už musia zaplatiť dôchodkové poistenie za celý rok. Sociálna poisťovňa im inak nemôže priznať invalidný dôchodok.
Takí, ktorí sa stali invalidnými ako nezaopatrené deti, nemusia byť dôchodkovo poistení vôbec. Majú však nárok len na priemerný invalidný dôchodok z mladosti.
Bezcenné akcie na kupónkach už čosi stoja
Pozostatky kupónovej privatizácie možno venovať štátu aj tento rok. Problém je, že už neuhradí poplatky za rok 2011.
Parlament nedávno rozhodol, že bezvýznamné akcie na kupónových knižkách možno darovať štátu aj v roku 2014. Na to, aby sa ich majitelia vyhli všetkým poplatkom za vedenie účtu v Centrálnom depozitári cenných papierov, je však už neskoro.
Fond národného majetku uhradí poplatky za rok prevodu akcií a za dva predchádzajúce roky. Problém je, že väčšina účtov je spoplatnená už od roku 2011.
„Občan, ktorý prevedie cenné papiere až v roku 2014, musí zaplatiť faktúru za rok 2011,“ potvrdila hovorkyňa fondu Miriam Žiaková. Ide najmenej o 9,60 eura v závislosti od nominálnej, teda niekdajšej hodnoty akcií na účte.
Možnosť vyhnúť sa nezmyselným poplatkom trvá už viac ako štyri roky a v depozitári je ešte stále vyše 400-tisíc účtov. Mnohí ani netušia, že aj ich sa to týka.
Niektorí zmenili adresu, ženy sa mohli vydať alebo rozviesť. Depozitár aktualizuje databázu klientov a už čoskoro pošle faktúry za rok 2013. Poplatok za vedenie účtu je 0,045 percenta z niekdajšieho objemu cenných papierov, minimálne však 12 eur.
Prevod vybavuje 185 pracovísk spoločnosti Dlhopis.
Štátne e-schránky majú mať kapacitu pár megabajtov
Úrad vlády navrhol, aby e­-schránka poňala najviac 20 megabajtov. Kritizujú to ministri, podnikatelia i mimovládky.
Staré dátové schránky na Slovensko.sk, ktoré sa používali dobrovoľne, mali kapacitu 200 megabajtov. Úrad vlády navrhuje, aby nové povinné dátové schránky boli desaťkrát menšie.
Pretože e-schránky Úrad vlády spustil s mesačným predstihom v pilotnej prevádzke, nemajú dnes prakticky nijaké limity. Až počas tohto mesiaca sa určí, koľko správ sa do schránky bude môcť zmestiť a aká veľká môže byť správa aj s prílohami, aby sme ju vedeli cez Slovensko.sk poslať.
Na Štedrý deň sa skončilo pripomienkovanie návrhu, aby bola kapacita dátovej schránky pre ľudí a podnikateľov 20 megabajtov.
Za zvýšenie o sto megabajtov by sa malo platiť deväť eur ročne, desaťkrát drahšie má byť zväčšenie o gigabajt.
Kažimír: Chcete zarábať
Návrh zásadne kritizujú podnikatelia, mimovládne organizácie, ale aj minister financií Peter Kažimír či generálny prokurátor Jaromír Čižnár.
„Vzhľadom na vývoj technológií a očakávaní používateľov považujeme túto kapacitu za všeobecne neakceptovateľnú,“ kritizuje prinízku kapacitu Generálna prokuratúra.
U Kažimíra návrh čítajú tak, že štát chce výrazne zarábať na niečom, čoho využívanie má byť časom povinné.
Ministerstvo práce vedené Jánom Richterom (Smer) upozornilo, že Úrad vlády vôbec nevysvetlil, ako sa dopočítal k limitu 20 megabajtov.
„Aj mne sa to číslo zdá malé, ale musíme garantovať funkčnosť systému pre všetkých a zákon vyžaduje, aby orgány verejnej moci mali schránku dátovo neobmedzenú,“ vysvetľuje nízku kapacitu Rastislav Janota, zástupca šéfa Národnej agentúry pre sieťové a elektronické služby, ktorá schránky prevádzkuje.
Pri úradoch tak hrozí riziko, že si mesiace nebudú v schránkach upratovať a budú sa im tam hromadiť gigabajty dát. Janota argumentuje aj tým, že nakupovať hardvér, vďaka ktorému by mohli mať ľubovoľne veľkú schránku ľudia i úrady, by bolo nesmierne nákladné.
Pár strán, veľká kritika
Staré dátové schránky, ktorých využívanie bolo dobrovoľné, mali kapacitu 200 megabajtov. Spolu ich bolo 38-tisíc. Janota túto veľkosť vysvetľuje práve tým, že starý systém bol dobrovoľný, no dnes majú povinne zriadenú schránku všetci občania nad 18 rokov, spolu ide asi o 4,5 milióna schránok.
Či sa niečo bude na kapacite schránky meniť, nechce Janota povedať, kým neprebehnú rokovania s autormi kritických pripomienok.
Návrh vyhlášky o fungovaní webu Slovensko.sk má štyri strany, ďalšie tri má navrhovaný cenník služieb. Za dva týždne prišlo na Úrad vlády k návrhu 149 pripomienok, z toho bolo až 41 zásadných.
Niektoré schránky nikdy nepoužijú
Navrhovaná kapacita je nezmyselná, keď dnes úplne bežne prevádzkovatelia e-mailových služieb ponúkajú schránky o veľkosti niekoľko gigabajtov bezplatne, vyplýva ďalej z Kažimírovej pripomienky.
Bezplatné weby síce garantujú používateľom určitú kapacitu, no reálne im ju poskytnú až vtedy, keď ju potrebujú. Napríklad schránka s kapacitou 15 gigabajtov nemusí reálne zaberať ani megabajt, keď ju človek vôbec nepoužíva. Voľnú kapacitu tak môže prevádzkovateľ poskytnúť tomu, kto ju reálne využíva.
Štátne e-schránky budú mať státisíce takýchto používateľov, pretože ich tam majú zriadené aj dôchodcovia, čo ich nikdy nemusia využiť.
Janota tvrdí, že v určitej miere aj oni rozdeľujú úložný priestor na serveroch dynamicky, pretože limit 20 megabajtov je len orientačný. „Dátová správa vám totiž musí byť doručená aj v prípade, že máte schránku plnú. Ani pošta vám neodmietne doručiť zásielku do vlastných rúk, keď máte plnú poštovú schránku,“ vraví Janota.
Maďarič: Pozor na verejnú mienku
Ani ministerstvo kultúry, ktoré vedie Marek Maďarič, nepovažuje 20 megabajtov za dostatočných. Úrad vlády preto varovalo pred negatívnou reakciou ľudí.
„Je nevyhnutné zvážiť a vyhodnotiť najmä mediálne dosahy takéhoto rozhodnutia voči verejnosti,“ napísalo ministerstvo. Maďarič sa podieľa aj na prezidentskej kampani Roberta Fica.
Janota si nemyslí, že nízka kapacita by mohla ľudí od využívania dátových schránok odradiť. „Pevne verím, že ľudia zistia, že to nie je také obmedzenie, ako sa zdá. Komunikácia by totiž mala prebiehať len cez formuláre, ktoré budú zaberať len pár kilobajtov priestoru,“ vraví.
Zákon o digitálnych úradoch dáva byrokratom trojročné prechodné obdobie, v ktorom môžu ešte stále posielať do dátových schránok aj objemné skeny papierových dokumentov.
Mimovládna Spoločnosť pre otvorené informačné technológie v pripomienke upozornila, že z pravidiel fungovania dátových schránok nie je jasné, či sa do kapacity budú počítať aj neprečítané správy.
Dátové schránky spustili v predstihu, majú ich všetci dospelí
Všetci dospelí majú na webe schránku pre kontakt s úradmi. Mesiac ich budú testovať, od februára cez ne založíte firmu či podáte odvolanie. Firmám tam budú o rok chodiť rozhodnutia už len digitálne, ľudia a živnostníci si stále môžu zvoliť papier.
Dátová schránka vyzerá ako e­-mail, na prihlásenie sa treba e­-občiansky, čítačku a softvér.
Martina pochádza z Levíc, kde má aj trvalé bydlisko, no už viac než rok býva u priateľa pri Bratislave. Vybavovať prechodný pobyt sa jej nechcelo, pretože by sa museli s priateľom zladiť, kedy zájdu na miestny úrad. Jeho podpis potrebuje, pretože mu patrí dom.
Od stredy si môže prechodný pobyt vybaviť cez web, stačí jej na to nový elektronický občiansky preukaz s čipom. Jej priateľ, ktorý nehnuteľnosť vlastní, zas môže cez web podpísať novým občianskym súhlas s pobytom.
Podanie žiadosti o prechodný pobyt zaberie podľa testu SME pár minút. Papierové potvrdenie o pobyte vám príde, len keď oň požiadate, inak vás úradníci o výsledku spracovania žiadosti upozornia správou do takzvanej dátovej schránky.
Pre podnikateľov povinné
Čo je nutné
Komunikácia cez web
Občiansky preukaz s čipom sa vydáva od decembra,
starý doklad vám vymenia za poplatok 4,50 eura za asi dva týždne,
za 20 eur navyše máte e-občiansky do dvoch dní ,
čítačku občianskeho vám dajú na polícii grátis,
softvér na ovládanie čítačky, používanie e-občianskeho a digitálne podpisovanie sa dá stiahnuť na webe minv.sk alebo Slovensko.sk.
Internetové ohlasovanie pobytov patrí medzi niekoľko webových služieb, ktoré v stredu štát spustil. Úrad vlády dodržal sľub a s mesačným predstihom spustil dátové schránky cez Slovensko.sk, zatiaľ len skúšobne.
Ide o akési e-maily, no totožnosť adresátov tu garantuje štát. Úrad vlády ich včera zriadil všetkým dospelým občanom, vo výsledku ide asi o 4,5 milióna schránok.
Digitálne rozhodnutia namiesto papierových tam budú chodiť len tým, čo o to požiadajú. Ostatným budú úrady a súdy naďalej posielať papiere tradičnou poštou.
V pilotnej prevádzke nemajú dátové schránky takmer žiadne obmedzenia, avšak odošlete cez ne zatiaľ len hlásenie o prechodnom či trvalom pobyte.
O mesiac, keď budú mať schránky zriadené aj všetky úrady, bude možné cez ne vybaviť takmer všetku administratívu so štátom: zakladať eseročky, zrušiť živnosť či podať odvolanie.
Pri vybavovaní cez web ušetríte aj peniaze, správne poplatky sú vždy polovičné.
Začiatkom februára Úrad vlády zriadi dátové schránky aj všetkým živnostníkom a firmám. O osemnásť mesiacov neskôr sa firmám schránky automaticky aktivujú aj pre doručovanie, úradné rozhodnutia či rozsudky tak budú dostávať už len elektronicky.
Keď si správu neprečítajú do 15 dní od doručenia, považuje sa napriek tomu za doručenú, podobne to dnes funguje pri doručovaní papierovej pošty.
Živnostníci si aj po 1. auguste 2015 budú môcť vybrať, či chcú rozhodnutia dostávať na papieri, alebo cez e­schránku na Slovensko.sk.
Zatiaľ len cez Windows
Prihlasovanie do schránky prebieha cez web Slovensko.sk, v počítači musí byť nainštalovaný program eID klient pre prácu s čipovým občianskym. Keď tento program chýba, web upozorní, aby ste si ho nainštalovali. Návody, ktoré Úrad vlády na web zavesil, sú zrozumiteľné.
Potom, čo kliknete na ikonku prihlásenia sa do schránky, si od vás program vyžiada bezpečnostný kód, aby mohol cez e-občiansky overiť vašu totožnosť. Ihneď po overení totožnosti sa otvorí dátová schránka.
Program eID klient zatiaľ štát sprístupnil len pre používateľov operačného systému Windows, verzia pre linuxový systém Ubuntu či OS X od Applu má byť o štyri mesiace.
Zmeny v s. r. o. vybavíte aj bez e-dokladu
Zakladať firmy či meniť okruh ich podnikania sa dá cez web bez toho, aby ste si vybavovali nový občiansky preukaz s čipom, ak už vlastníte digitálny podpis.
Úrad vlády ponechal funkčné aj staré dátové schránky, ktoré používa 38-tisíc ľudí dobrovoľne. Prihlásiť sa dá do nich len menom a heslom, bez potreby overovania totožnosti e-občianskym.
Úrad vlády chcel pôvodne dobrovoľné schránky vypnúť tento týždeň, no nakoniec si to tesne pred Vianocami na žiadosť ministerstva spravodlivosti rozmyslel.
Ministerstvo sa totiž obávalo, že pre nízky počet e-občianskych sa do nových schránok dostane len pár ľudí, a tak nebude možné robiť cez web zmeny v obchodnom registri. Za mesiac sa vydalo asi štyritisíc e-občianskych.
Poriadne nie je vyriešené ani to, ako budú elektronicky komunikovať so štátom firmy, ktorých štatutári sú cudzinci. Tí totiž nemajú slovenský občiansky, a tak sa do nových e-schránok neprihlásia.
Nový web majú aj daniari, netreba naň e-občiansky
Na využitie webu treba mať e­-občiansky alebo uzatvoriť s daniarmi dohodu o elektronickej komunikácii. Dane sa dajú už dajú podať jednoducho cez web.
Na Nový rok spustilo vynovený web aj Finančné riaditeľstvo, s čipovým občianskym preukazom sa tu dajú priznať dane za pár minút, ukázal test SME. V druhej polovici roka sa budú dať cez web dane aj zaplatiť.
Netreba si inštalovať špeciálny program, daňové priznanie sa dá vyplniť a digitálne podpísať cez internetový prehliadač.
Vypĺňať formuláre sa dajú v akomkoľvek operačnom systéme, no digitálne podpisovať ich viete len vo Windowse cez prehliadače Internet Explorer, Chrome či Firefox. Podpisovania na iných systémoch má pribudnúť cez rok.
Prehľadný web s chatom
Informácie o daňových a colných povinnostiach sú na webe zoradené prehľadne a ovládanie je intuitívne. V pracovných dňoch bude možné s daniarmi komunikovať cez živý on-line chat, ktorý dnes zväčša používajú e–shopy.
Okrem čipového občianskeho sa dá na web prihlásiť aj menom a heslom, no treba s Finančným riaditeľstvom podpísať dohodu o elektronickej komunikácii.
Platitelia DPH povinne
Cez nový web musia od stredy s daniarmi a colníkmi komunikovať všetci platitelia dane z pridanej hodnoty (DPH) alebo advokáti či daňoví poradcovia, ktorí pred úradmi firmy zastupujú. Ešte 15-tisíc platcov DPH nedalo vedieť, či majú e­občiansky, alebo uzavrú dohodu o elektronickej komunikácii.
Pre živnostníkov, zamestnancov alebo firmy, ktoré neodvádzajú do rozpočtu DPH, je web dobrovoľný. Stačí sa tam registrovať a zájsť na svoj daňový úrad, aby vám konto aktivovali.
O mesiac držiteľom e-občianskych táto návšteva odpadne, registrácia sa bude dať vybaviť kompletne cez web.
Dôchodky sa zvýšia poskromne
Zákon o sociálnom poistení od tohto roka mení váhu údajov, ktoré vstupujú do valorizácie penzií.
Po úhrade za sociálnu službu musí klientovi zostať čosi na život.
Vo štvrtok sa začínajú vyplácať valorizované dôchodky zo Sociálnej poisťovne. Oproti minulému roku si každý polepší o čosi menej.
Napríklad normálny starobný dôchodok sa zvýši o 8,80 eura. Pred rokom šlo o čosi vyše 11 eur.
„Inflácia bola tentoraz nižšia ako pred rokom, čo sa logicky prejaví aj na nižšom náraste dôchodkov,“ povedal pred časom hovorca ministra práce Michal Stuška.
Váha vstupných údajov
Druhým dôležitým údajom je rast miezd v prvej polovici starého roka. Hoci sa zrýchlil, jeho hodnota sa už nezohľadní v takej miere, ako si dôchodcovia zvykli.
Zákon o sociálnom poistení postupne mení váhu vstupných údajov. Kým do minulého roka sa rátali polovičné hodnoty, teraz sa rast priemernej mzdy prejaví na iba 40 percent.
Najprv sa sčíta 60 percent rastu cien a 40 percent rastu miezd. Potom sa vypočíta pevná suma: 2,3 percenta z priemernej výšky príslušného druhu dôchodku k 30. júnu 2013.
Zákon rozlišuje niekoľko druhov penzií. Okrem celých dávok ide aj o také, ktoré sa pre súbeh s iným dôchodkom krátia na polovicu.
Napríklad pevná suma, o ktorú sa zvýši krátený starobný dôchodok, sa určí z priemernej výšky polovičných dávok tohto druhu.
„Starobný dôchodok vyplácaný v sume jednej polovice sa zvýši o 2,70 eura,“ hovorí Iveta Rizikyová zo Sociálnej poisťovne.
Termíny výplaty penzií sú rozvrhnuté od druhého do 24. dňa v mesiaci. Len dôchodky vyplácané 6. januára sa oneskoria o deň. Dôchodca dostane dávku vyššiu o valorizáciu a súčasne zodpovedajúci doplatok od 1. januára.
„Poberatelia nemusia o zvýšenie žiadať. Sociálna poisťovňa ho vykoná automaticky a vydá o tom rozhodnutie,“ dodáva Rizikyová.
Dátová schránka vyzerá ako e-mail, no chýba možnosť písania správ. Aby ste mohli niečo zo schránky odoslať, konkrétny úrad vám na to musí sprístupniť formulár. Väčšina administratívy sa bude dať zo začiatku vybaviť takzvaným univerzálnym podaním, ktorým môžete poslať odvolania či rôzne žiadosti. Dátová schránka ponúka v nastaveniach správu notifikácii či nastavenie prístupu cez POP3/IMAP protokol.
Prihlasovanie do dátovej schránky prebieha cez web Slovensko.sk, ale nie z titulnej strany. Prihlasovacia zóna v pravom hornom rohu zatiaľ slúži na prihlásenie do starých schránok, ktoré momentálne dobrovoľne používa asi 38-tisíc ľudí. Prihlásenie prebieha cez odkaz „Prihlásenie do elektronických schránok“ v pravom stĺpci s aktualitami alebo si rovno môžete do prehliadača napísať adresu schranka1.slovensko.sk.
Keď nemáte nainštalovaný softvér eID klient, web to rozpozná a upozorní vás, že niečo nie je v poriadku. Pridá aj vysvetlivky, kde potrebný softvér stiahnete.
Poisťovne po sviatkoch platia za kuriózne škody
Poisťovne zaznamenajú aj medzi sviatkami tisícky úrazov či škôd na majetku. Napríklad poisťovňa Generali Slovensko máva priemerne 2 500 poistných udalostí v období od Vianoc do Nového roka. Viac ako dve tretiny nehôd sú hradené zo životného a úrazového poistenia.
Zapálený oheň v byte síce dokáže navodiť atmosféru tepla domova, ale je strojcom častých nehôd.
Asi najkurióznejšia poistná udalosť sa stala v jednom nákupnom centre, ktoré osobne navštívil Santa a jeho pomocníci. „Rodičia spolu so svojimi dvomi deťmi zobrali na stretnutie so Santom aj rodinného miláčika, malého psíka. Ten však pri pokuse vianočného škriatka vziať jedno z detí na ruky, uhryzol Santovho pomocníka do lýtka,“ povedala Lucia Muthová, hovorkyňa Allianz – Slovenskej poisťovne. Mimosúdna dohra bola uhradená z poistenia zodpovednosti.
Živé kapry čaká počas vianočných sviatkov nezvratný osud v podobe hlavného chodu štedrej večere. „Klient si kúpil živého kapra, ktorého doma namiesto do vane vložil do akvária pre rybičky,“ uviedla Lucia Makayová, hovorkyňa poisťovne Generali Slovensko. Lenže rodinu živý kapor zaujal natoľko, že sa im podarilo akvárium rozbiť, čím prišlo k vytopeniu nielen vlastného, ale aj susedovho bytu o poschodie nižšie. Štatisticky škody hradené z poistenia majetku patria medzi tie najmenej časté, a preto sú často veľmi kuriózne.
Tohtoročné vianočné sviatky boli skôr na blate ako na ľade. Po snehu nebolo ani stopy a ľuďom spôsoboval škody silný vietor. „Klienti počas druhého adventného víkendu uvažovali, kde si pôjdu kúpiť vianočný stromček. Ráno po zobudení zistili, že im jeden leží priamo vo dvore,“ priblížila Makayová. V tomto prípade rozhodne nešlo o pozornosť deda Mráza. „V noci prišiel silný vietor, ktorý vyvrátil viac ako desať metrov vysoký smrek. Našťastie sa nikomu nič nestalo a strom poškodil len oplotenie v záhrade,“ dodala Makayová.
Nehody sa nevyhýbajú ani osobným automobilom. „Dôkazom je škoda, ktorú na vozidle spôsobil zle upevnený vianočný stromček. Ten trafil čelné sklo auta, ktoré šlo za nezodpovedným vodičom,“ potvrdila Muthová. Našťastie, nehoda sa stala ešte na parkovisku nákupného centra v malej rýchlosti a okrem prasknutého čelného skla a doškriabaného laku sa nič vážnejšie nestalo. Štatisticky približne pätina sviatkových poistných udalostí nejako súvisí so šoférovaním automobilov.
Zapálený oheň v byte síce dokáže navodiť atmosféru tepla domova, ale je strojcom častých nehôd. „Rodina si pri sledovaní večerného televízneho programu všimla, že od dohárajúcej sviečky začína horieť aj adventný veniec. Rozospatý otec schytil veniec a pri snahe odniesť ho rýchlo na balkón sa mu rozpustený vosk rozlial po ruke a s popáleninami musel navštíviť nemocnicu,“ upozornila Muthová.
Už tradične nebezpečnou býva oslava príchodu nového roka. Poisťovne v minulosti zaznamenali udalosti, keď sa vystrelená svetlica odrazila tak, že vletela oknom do spálne bytu, kde spálila posteľ s perinami, vankúšmi, dekou aj obklad. Pri nočnom vyvádzaní psa v závere roku treba tiež počítať s naokolo vybuchujúcimi petardami. Pred pár rokmi sa pes klienta jednej poisťovne tak preľakol, že strhol na zem svojho majiteľa, ktorý si pri nešťastnom páde zlomil nohu.
Na prihlásenie treba mať nainštalovaný softvér eID klient a ovládač čítačky čipových kariet. Webová stránka potom vyvoláva program eID klient, ktorý vás požiada o zasunutie občianskeho do čítačky. Na verifikáciu totožnosti máte desať minút.
eID klient si po zasunutí občianskeho vypýta bezpečnostný osobný kód. Zároveň vás upozorní, aký server chce vašu elektronickú totožnosť overiť a aké údaje sa budú načítavať. Podobne, ako vás mobil upozorní, čo všetko môže meniť vo vašom smartfóne inštalovaná aplikácia. V tomto prípade ide o Ústredný portál verejných služieb ľuďom (Slovensko.sk), ktorý si sťahuje údaje o platnosti občianskeho, čísle dokladu a údaj PČO, ktorý nevieme, čo znamená.
Na porovnanie, toto je masa údajov, ktoré si z občianskeho pri elektronickom overovaní totožnosti sťahuje web ministerstva vnútra. BIFO je bezvýznamový identifikátor osoby, ktorý postupne nahradí rodné čísla.
K elektronickým službám ministerstva vnútra sa dostanete cez web Slovensko.sk alebo priamo cez stránku minv.sk. Zatiaľ sa dajú cez web spravovať bydliská a hlásiť pobyt v zahraničí, alebo blokovať občiansky pri strate alebo krádeži.
Štát mal za rok 2013 o jednu miliardu nižší schodok, než plánoval
Hospodárenie štátu dopadlo vlani o jednu miliardu lepšie, než si naplánoval. Schodok dosiahol namiesto troch miliárd eur len dve. Vyplýva to z údajov o pribežnom plnení štátneho rozpočtu na stránke ministerstva financií ku 31. 12. 2013.
Celkové príjmy boli za rok 2013 síce nižšie, než boli plánované (12,7 miliardy oproti 13,9 miliardy), ale lepší ako plánovaný bol výber DPH aj dane z príjmov právnických osôb. Výber DPH, naplánovaný vo výške 4,4 miliardy eur stúpol na 4,7 miliardy eur). Daň z príjmov právnických osôb, naplánovaná vo výške 1,94 miliardy eur nakoniec prekročila hranciu dvoch miliárd.
Výrazne zaostali príjmy z rozpočtu európskej únie, z rozpočtovanej sumy 3,56 miliardy eur Slovensko vyčerpalo 2,17 miliardy eur.
Rozpočet na rok 2013 rátal s výdavkami vo výške 17 miliárd eur, nakoniec dosiahli 14,8 miliardy eur.
Kažmír ocenil boj s daňovými únikmi
„Výsledok, ktorý sme zaznamenali sú 2 miliardy 23 miliónov eur. Ušetrili sme na deficite 1 mld. eur. Vyčerpali sme hotovostný deficit len na 66 %,“ uviedol vo štvrtok podpredseda vlády a minister financií Peter Kažimír. Dodal zároveň, že je to najnižší hotovostný schodok za ostatných päť rokov. Hotovostný deficit v roku 2012 dosiahol úroveň 3,8 mld. eur.
Tieto údaje majú podľa Petra Kažimíra kľúčový význam vo vzťahu k verejnému dlhu, a to preto, lebo hlavným príspevkom nárastu dlhu z roka na rok býva veľkosť hotovostného deficitu. Nižší deficit tak napomáha k realistickejšiemu splneniu cieľa na rok 2014, čo podľa neho znamená verejný dlh pod hranicou 57 % hrubého domáceho produktu (HDP).
Štátu k minuloročným výsledkom dopomohol podľa ministra financií aj boj s daňovými únikmi. „Medzi rokmi 2012 a 2013 stúpli daňové príjmy o 670 mil. eur, len na dani z pridanej hodnoty to bolo 430 mil. eur viac. Ak by sme porovnávali plán kontra skutočnosť, vybrali sme o 222 mil. eur viac, ako stanovoval rozpočet na minulý rok,“ informoval Kažimír. Takisto sa podľa ministra darilo oblasti nedaňových príjmov, ktoré medziročne stúpli o 233 mil. eur. Rozdiel medzi príjmami a výdavkami míňania európskych fondov dosiahol lepšiu plusovú pozíciu, a to 140 mil. eur. Podľa ministerstva boli príjmy štátneho rozpočtu v roku 2013 pri medziročnom porovnaní vyššie o 966 mil. eur.
Slovensko ušetrilo na splácaní dlhu
„V oblasti výdavkov, ktoré vplývali na miliardovú rezervu, sme kľúčovo šetrili na obsluhe dlhu. Vďaka dôvere, ktorú Slovensko na finančných trhoch má sa nám podarilo emitovať dlhopisy za historicky nízke sadzby. Na tejto položke sme ušetrili 160 mil. eur,“ zdôraznil Peter Kažimír. Spotreba štátu podľa neho takisto medziročne klesla oproti rozpočtu na rok 2013 o 192 mil. eur, čo v praxi znamená, že niektoré rozpočtové kapitoly boli o 192 mil. eur nižšie. V konečnom dôsledku prispelo k nižším výdavkom aj lepšie hospodárenie Sociálnej poisťovne o 50 mil. eur. Výdavky štátneho rozpočtu boli pri medziročnom porovnaní podľa ministerstva nižšie o 821 mil. eur.
Štát udržal deficit pod 3 %, čaká sa na samosprávy
Minister financií zhodnotil výšku deficitu aj vzhľadom na metodiku ESA 95. „Tu musím povedať, že na základe všetkých dostupných informácii sme bezpečne pod 3 % hrubého domáceho produktu ako výsledok hospodárenia štátu. Sú pred nami ešte informácie, na ktoré musíme počkať z oblasti hospodárenia samospráv. Tie sa dozvieme koncom februára,“ doplnil minister. Ako ďalej uviedol, definitívne dáta výšky deficitu budú zverejnené podľa štandardného postupu až po oficiálnej notifikácii výsledkov za rok 2013 zo strany Eurostatu. „Cítim sa bezpečne pod troma percentami, bez započítania tých častí verejnej správy, ktoré som spomínal. To isté sa týka dlhu. Cieľ je dosiahnuteľný, a podľa nášho odhadu je pod 55-mi percentami, aj pri relatívne vysokej hotovostnej rezerve,“ doplnil Kažimír. Z roku na rok si tak Slovensko prenáša rezervu vo výške 3 mld. eur, teda asi 5 % HDP, čo je asi päťkrát viac ako v roku 2011.
Dane majú byť kľúčom v roku 2014
Vláda si podľa predsedu vlády Roberta Fica v roku 2013 svoju úlohu vo verejných financiách splnila. Premiér tiež deklaroval pokračovanie boja proti daňovým únikom. „Naplnil sa náš záväzok, že urobíme všetko preto, aby sa najmä v oblasti boja proti daňovým únikom minimálne 5 až 10 % týchto únikov zastavilo,“ uviedol premiér. Doplnil, že vláda nechce zavádzať žiadne nové poplatky alebo dane. „Chceme aby tí, čo majú podľa zákona zaplatiť, aby zaplatili,“ doplnil Fico.
Rezort ministra financií počíta v tomto roku s položkou vo výške 250 mil. eur, ktorú by mal priniesť ďalší boj s daňovými únikmi. „Prvýkrát v histórií Slovenska sme túto položku pomenovali, označili a dokonca sme ju zaznamenali v návrhu štátneho rozpočtu,“ povedal Kažimír. Podľa ministra ju prinesie zavedenie kontrolného výkazu dane z pridanej hodnoty (DPH), ale aj systém obrátenej dane, takzvaný reverse charge. Ten by mal eliminovať podvody v celom reťazci obchodovania s podvodnými komoditami. Ako ďalej uviedol minister financií, stále platí, že daň z pridanej hodnoty je kľúčový zdroj príjmov, a to z každého hľadiska, morálneho aj technického. Kažimír zároveň pripustil, že pokiaľ notifikovaný rozpočet Eurostatu potvrdí rozpočet do alebo na úrovni 3 % HDP, zníži sa od začiatku budúceho roka DPH zo súčasných 20 % na 19 %.
Prihlasovacia stránka k elektronickým službám ministerstva vnútra.
Na webe najprv nájdete popis konkrétnej služby. Až pod ním je odkaz na formulár, ktorým sa dá využívať konkrétna elektronická služba. V tomto prípade ide o žiadosť o písomné potvrdenie o trvalom pobyte.
Vypĺňanie formulára. Web rozpozná, že si ho prehliadame cez internetový prehliadač Chrome. Upozorní, že by sme sa mali prihlásiť cez Internet Explorer. V skutočnosti ide tlačivo vyplniť aj cez Chrome, no nebudete ho na konci vedieť digitálne podpísať. Zmeniť by sa to malo v priebehu pár hodín až dní, keď štát zavesí na web aj rozšírenie pre podpisovač DSigner. Vďaka rozšíreniu bude možné podpisovať formuláre aj cez Chrome alebo Firefox, no zatiaľ len vo Windowse.
Dávky a dôchodky stúpnu
V rade početných zmien v sociálnej oblasti, ktoré nastupujú v novom roku, výrazne dominuje jedna - a týka sa najchudobnejších.
Na valorizáciu dôchodkov má ísť tento rok okolo 60 miliónov eur.
Po novom si aj základnú dávku v hmotnej núdzi v sume 61,60 eura budú musieť odpracovať. Ak sociálne odkázaný človek odmietne vykonávať ponúknuté práce v rozsahu 32 hodín mesačne, môže aj o túto dávku prísť, kým doteraz mal na ňu nárok bez akýchkoľvek ďalších podmienok.
Zmenu priniesla novela zákona o pomoci v hmotnej núdzi, ktorú premiér Robert Fico označil za prevratnú. Novelu parlament vlani na jeseň prijímal až na dvakrát, keďže prezident Ivan Gašparovič ju po prvom schválení nepodpísal. Premiér považuje za prirodzené, že ak sa daňoví poplatníci solidarizujú s ľuďmi v hmotnej núdzi, potom sa aj tí sami musia aktivizovať.
Novelu skritizovala opozícia, vyčítala jej, že v podstate zavádza nútenú prácu a vo schválenej verzii môže zostať len formalitou. Ak totiž poberateľovi dávok nebude pridelená žiadna práca, dávky dostane ako predtým. Niektorí opoziční poslanci zvažovali aj podanie na Ústavný súd, zatiaľ však nie je známe, že by tak niektorý naozaj urobil.
Podľa sociologičky a šéfky Sociálnej siete proti chudobe Zuzany Kusej novela „prekročila mantinely, za ktoré sa už nedá ísť“. „Problematiku sociálne odkázaných nevyriešime prostým odobratím dávok,“ tvrdí Kusá. Varuje, že novela akurát vnesie do systému pomoci v hmotnej núdzi chaos. Niekto napríklad základnú dávku dostane len preto, že sa pre neho práca nenájde. Iný o ňu príde, ak sa odmietne zapojiť do práce, pričom na to môže mať aj vážne dôvody. Ďalší zase za prácu získa iba základnú dávku, no už nie aktivačný príspevok, ktorý mu za pracovné aktivity patril doteraz.
Či novela dokáže priviesť ľudí na dávkach k práci, sa ukáže až po niekoľkomesačnom prechodnom testovacom období.
Prvýkrát po piatich rokoch sa zároveň od januára dávky v hmotnej núdzi aj mierne valorizujú. Ich úhrnná suma sa však môže poberateľom beztak oproti vlaňajšku znížiť. Prišli totiž o dvojeurový príspevok na zdravotnú starostlivosť, ktorý sa ako kompenzačný zaviedol vtedy, keď sa za každú návštevu lekára platili dvadsaťkorunáčky, známe „zajacovky“. Keďže tieto poplatky sa zrušili, nebol podľa ministerstva práce dôvod poskytovať príspevok ďalej.
Zmeny ako zvyčajne čakajú aj penzistov. Na valorizáciu dôchodkov má ísť tento rok okolo 160 miliónov eur. Penzie už druhý rok rastú o pevné sumy, v závislosti od ich typu. Napríklad všetky starobné dôchodky, nevyplácané v súbehu, sa zdvihnú jednotne o 8,80 eura. „Napevno“ by sa dôchodky mali zvyšovať ešte zopár ďalších rokov. Počas tejto vlády by sa tak suma na valorizáciu penzií v porovnaní s predchádzajúcim, takzvaným švajčiarskym percentuálnym modelom mala znížiť o 17 miliónov eur. Od roku 2018 by sa dôchodky mali zase dvíhať o percentá, ale už takzvanej dôchodcovskej inflácie, zohľadňujúcej medziročný rast cien spotrebiteľského koša domácností penzistov.
„Sme relatívne spokojní,“ komentoval navyšovanie šéf Jednoty dôchodcov Ján Lipiansky. Zdôraznil, že parametre valorizácie sú v súčasnosti nevýhodné, keďže vo valorizačnom vzorci narastá vplyv inflácie, ktorá je však v poslednom období veľmi nízka. A naopak, klesá podiel nárastu miezd, ktoré sa zvyšujú viac. „Za nedoriešenú naďalej považujeme otázku starodôchodcov, ktorí sú na penziách diskriminovaní,“ pripomenul Lipiansky. Seniori podľa neho budú naďalej bojovať aj za úpravy iných zákonov, aby si zlepšili dostupnosť k zdravotnej starostlivosti či aby sa im znížili poplatky v zariadeniach sociálnej starostlivosti.
Od Nového roka sa tiež zvýšili denné maximá nemocenských dávok, dávok ošetrovného na člena rodiny či maximálna hranica dennej materskej dávky.
Takto vyzerá nový web daňových a colných úradov. Informácie sú to prehľadne zoradené, cez pracovné dni bude dostupná aj on-line podpora.
Pri registrácii na nový daňový web treba zadať bežné údaje, navyše treba pridať aj osobný údaj: rodné číslo by mal zadať Slovák, číslo pasu alebo identifikačného dokladu cudzinec. Systém si overí zadanú e-mailovú adresu a potom treba zájsť na ktorýkoľvek daňový úrad, aby vám používateľský účet aktivovali.
Všetci dospelí dostali od štátu na internete elektronickú schránku: Pozrite sa, na čo má slúžiť!
Všetci dospelí Slováci majú od nového roka vytvorenú elektronickú schránku, aby mohli komunikovať so štátom cez internet. Štyri a pol milióna elektronických schránok sprístupnila Národná agentúra pre sieťové a elektronické služby na ústrednom portáli verejnej správy www.slovensko.sk.
Ako uvádza tlačový a informačný odbor Úradu vlády SR, úlohou schránok je umožniť elektronickú komunikáciu občanov a podnikateľov s verejnou správou. Elektronickú správu tvorí najmenej jedno elektronické podanie, elektronický úradný dokument, napríklad odpoveď orgánu verejnej moci na elektronické podanie alebo príloha k nim.
Elektronické schránky vytvorili v rámci Operačného programu informatizácia spoločnosti, ktorý je spolufinancovaný z Európskeho fondu regionálneho rozvoja a sú dostupné na stránke https://schranka1.slovensko.sk. Prihlásiť sa do nich dá len s aktivovaným elektronickým občianskym preukazom. Už teraz môžu držitelia občianskych preukazov s čipom využívať niektoré elektronické služby, ktoré sa týkajú pobytov.
Ak majú občania problémy s elektronickými službami ústredného portálu verejnej správy alebo so schránkou, môžu kontaktovať Ústredné kontaktné centrum, ktoré je v pilotnej prevádzke od 1. novembra 2013 telefonicky alebo cez elektronický formulár: https://helpdesk.slovensko.sk/new-incident. Operátori na telefónnom čísle + 421 2 35 803 083 sú k dispozícií počas pracovných dní v čase od 8:00 do 18:00.
Prihlasovanie funguje dvojako. Tí, čo majú s Finančným riaditeľstvom podpísanú dohodu o elektronickej komunikácii, sa prihlasujú zadaním používateľského kódu a hesla.
Tí, čo majú elektronický občiansky preukaz alebo komerčný zaručený elektronický podpis, môžu sa prihlásiť aj týmto digitálnym podpisom. Takéto prihlasovanie funguje zatiaľ len na Windowse a prehliadači Internet Explorer, podpora pre Chrome a Firefox má pribudnúť v najbližších dňoch.
Úrady sa priblížia k ľuďom
Sľuby štátu, že občan vybaví na jednom mieste všetko, čo potrebuje, preveria už prvé dni nového roka. V jednotlivých mestách začnú vznikať prvé klientske centrá, ktoré majú byť hlavným prínosom pre verejnosť v rámci rozbehnutej reformy verejnej správy ESO.
Požiadavky občanov tieto centrá roztriedia a vybavia bez toho, aby si úrady posielali ľudí donekonečna medzi sebou.
"Cieľom je, aby občanovi stačilo jedno podanie voči orgánom štátnej správy a klientske centrá budú zodpovedné za zabezpečenie komunikácie s relevantnými úradmi a doručenie finálneho produktu vo forme dokladu či vydaného rozhodnutia, alebo služby,“ vysvetľuje ministerstvo vnútra. Na klientske centrum sa teda bude dať obrátiť v prípade akejkoľvek agendy, od vybavovania živnosti až po stavebné povolenie či evidenčné číslo na auto.
Pilotné testovanie prvého klientskeho centra prebiehalo od októbra v Nitre a podľa ministerstva vnútra sa vďaka tomu podarilo odhaliť drobné nedostatky. Od januára preto vstupuje do ostrej prevádzky. K nemu pribudnú aj centrá v Topoľčanoch, Galante, vo Svidníku, v Stropkove, Snine, Kežmarku a Starej Ľubovni. Ešte v úvode roka sa majú pridať aj mestá ako Trenčín, Považská Bystrica, Banská Štiavnica, Rimavská Sobota, Veľký Krtíš či Sabinov. Ministerstvo vnútra chce s otváraním klientskych centier pokračovať tak, aby boli do konca roka vo všetkých okresných mestách.
Okrem novej komunikácie občanov so štátom prinesie reforma ESO od januára aj ďalšie zmeny. Chce nimi ušetriť na bujnej sieti štátnych úradov a organizácií, z ktorých vraj mnohé nemajú opodstatnenie. Od januára sa napríklad Centrum pre chemické latky začlení do ministerstva hospodárstva. Pripravuje sa aj zlúčenie Telekomunikačného úradu s Poštovým regulačným úradom do spoločného Úradu pre reguláciu elektronických komunikácií a poštových služieb. Podobne zas činnosť pobočiek Slovenského pozemkového fondu má prejsť na pozemkové odbory okresných úradov.
Spájaním, transformáciou či dokonca rušením by však podľa analýzy ministerstva vnútra malo prejsť až 254 štátnych organizácií. Ktoré to presne sú, rezort vopred nechce zverejniť, keďže by tým podľa neho vznikla panika na úradoch a hrozil by kolaps ich činnosti. Naopak, pri úspešnosti reformy verí, že do roku 2016 ušetrí opatreniami až 700 miliónov eur.
Na výstavbu a modernizáciu ciest I. triedy išlo 76 mil. eur
Slovenská správa ciest (SSC) použila v minulom roku na výstavbu a modernizáciu ciest I. triedy spolu 76,19 mil. eur.
Z toho finančné prostriedky Európskeho fondu regionálneho rozvoja (ERDF) predstavovali 64,76 mil. eur a spolufinancovanie zo štátneho rozpočtu 11,43 mil. eur. „Rok 2013 bol náročný, ale zároveň aj plodný, keď sa nám podarilo ukončiť niekoľko veľkých projektov. Tiež sme výrazne zlepšili bezpečnosť na cestách v rámci programu Eliminácia bezpečnostných rizík,“ informovala agentúru SITA hovorkyňa SSC Zuzana Hromcová.
Uvedené peniaze išli spolu na trinásť projektov, napríklad na stavbu mosta v Trenčíne (oprávnené náklady 40,8 mil. eur), obchvatu Čadce, tretiu etapu rekonštrukcie cesty Zvolen, Pustý hrad – Neresnica, sanáciu cesty Veľký Krtíš – Pôtor, výstavbu pruhu pre pomalé vozidlá pri Dolnom Kubíne, ako aj na prvú etapu stavby privádzača Poprad – Kežmarok (33,5 mil. eur). Rovnako boli použité na elimináciu bezpečnostných rizík na cestách v Košickom a Prešovskom kraji (32,3 mil. eur), v Trnavskom a Nitrianskom kraji (27,6 mil. eur), na druhú a tretiu etapu severného obchvatu Trnavy a južný obchvat Galanty. Tieto zdroje išli aj na rekonštrukciu križovatiek na cestách I. triedy, preložku cesty v Prešove a pri Mníšku nad Popradom, rekonštrukciu cesty na Hornom Zemplíne a cesty sedlo Zbojská – Tisovec, Čertova dolina.
Slovenská správa ciest použila zo štátneho rozpočtu k 10. decembru minulého roka 68,88 mil. eur. Z tejto sumy bežné výdavky tvorili 49,15 mil. eur, z čoho na bežnú údržbu a opravy ciest v správe SSC išlo 41,96 mil. eur a na správu a réžiu SSC, vrátane jej štyroch regionálnych organizačných zložiek v Bratislave, Banskej Bystrici, Žiline a Košiciach, 7,2 mil. eur. Kapitálové výdavky dosiahli 19,72 mil. eur, z toho na výstavbu cestnej siete 2,57 mil. eur, na obnovu technickej základne údržby ciest a diaľnic a preložku cesty II. triedy Nová Bystrica – Oravská lesná po 2,88 mil. eur, na prípravu projektov na financovanie zo zdrojov Európskej únie 5,63 mil. eur, na správu, údržbu a opravy ciest I. triedy a diaľničných privádzačov 730,27 tis. eur, na druhý balík PPP pre rýchlostnú cestu R1 400 tis. eur a ďalšie výdavky zo štátneho rozpočtu mimo spolufinancovanie tvorili 4,62 mil. eur.
SSC plánovala vlani použiť na zimnú údržbu ciest I. triedy 17,5 mil. eur. Tieto peniaze podľa Hromcovej však už vyčerpali z dôvodu výkonovej a finančnej náročnosti predchádzajúceho zimného obdobia 2012/2013. Jeden rok má totiž dve zimné obdobia, na začiatku a konci. „V súčasnosti SSC disponuje voľnými finančnými prostriedkami vo výške 1,9 mil. eur, takže sme pripravení uhradiť výkony zimnej údržby za november 2013,“ uviedla Hromcová. „Finančné prostriedky určené na zimnú údržbu budú vynaložené za výkony na cestách I. triedy na zmierňovanie následkov zimného počasia, podľa vývoja klimatických podmienok a v súlade s vnútroorgani­začnými normami a operačným plánom na zimnú údržbu 2013/2014,“ dodala.
Živnostníci, od 1. januára sa menia odvody do sociálnej poisťovne
Od 1. januára 2014 sa pre samostatne zárobkovo činné osoby zvyšuje minimálny, ako aj maximálny vymeriavací základ pre platenie poistného na sociálne poistenie.
Na základe údajov z daňového priznania, ktorá Sociálna poisťovňa dostáva od Finančného riaditeľstva, bude Sociálna poisťovňa povinná písomne oznámiť SZČO, že jej vzniklo povinné nemocenské poistenie a povinné dôchodkové poistenie a zároveň jej oznámi aj výšku poistného.
Naopak SZČO už nebude mať povinnosť prihlasovať sa na nemocenské a dôchodkové poistenie, resp. odhlasovať sa z týchto poistení.
Minimálny vymeriavací základ, z ktorého sú SZČO povinné platiť poistné na sociálne poistenie, vláda Roberta Fica od 1. januára 2013 stanovila ako 50 % z priemernej mzdy na Slovensku spred dvoch rokov. Do konca roka 2012 sa pritom najnižší vymeriavací základ určoval ako 44,2 % z priemernej mzdy spred dvoch rokov. Priemerná mzda za rok 2012 dosiahla 805 eur, v roku 2011 bola 786 eur. Znamená to, že minimálny vymeriavací základ sa od 1. januára 2014 zvýši z 393 eur na 402,5 eura.
Zvýšenie minimálneho vymeriavacieho základu o 2,4 % na 402,5 eura znamená nárast minimálneho poistného na dôchodkové a nemocenské poistenie zo súčasných 130,27 eura na 133,42 eura. Minimálne odvody na dôchodkové poistenie pritom stúpnu zo 112,98 eura na 115,71 eura, v prípade nemocenského poistenia pôjde o nárast zo 17,29 eura na 17,71 eura.
Vyššiu minimálnu sumu poistného musia SZČO zaplatiť prvýkrát za január 2014, najneskôr do 10. februára 2014. Poslednýkrát budú SZČO minimálne poistné na dôchodkové a nemocenské poistenie v terajšej výške platiť za december 2013 so splatnosťou do 8. januára 2014.
Tento nárast súvisí so zvýšením priemernej mzdy na Slovensku zo 786 eur v roku 2011 na 805 eur v roku 2012. Od 1. januára 2013 sa totiž najvyšší možný vymeriavací základ stanovil na 5 násobok priemernej mzdy na Slovensku spred dvoch rokov. V roku 2012 bol pritom maximálny vymeriavací základ v prípade dôchodkového poistenia štvornásobkom priemernej mzdy na Slovensku, ktorá bola vykázaná pred dvomi rokmi. Pri platení poistného na nemocenské poistenie bol do konca roka 2012 maximálnym základom 1,5-násobok priemernej mzdy na Slovensku spred dvoch rokov.
Pozor: Vráťte preukaz zdravotného poistenia!
Pri zmene poisťovne nezabudnite na výmenu starého preukazu.
Do 8. januára musia poistenci, ktorí zmenili zdravotnú poisťovňu, vrátiť starý preukaz predchádzajúcej poisťovni.
109 916 Slovákov zmenilo od 1. 1. 2014 zdravotnú poisťovňu. Do konca roka 2013 ešte používali u lekára preukaz starej poisťovne, od januára sa už musia preukazovať novým
Do 8. januára musia zo zákona títo poistenci vrátiť predchádzajúcej poisťovni starý preukaz. Čiže na vrátenie ostávajú už len 4 pracovné dni!
Pokuta 165 € hrozí poistencom, ktorí do 8. januára nevrátia svojej starej poisťovni preukaz poistenca, týka sa to aj európskeho preukazu.
Nahlásiť zmenu poisťovne zamestnávateľovi musíte tiež do 8. januára. Čo najskôr to treba oznámiť aj lekárom, u ktorých máte kartu, hoci u nich zákon neurčuje presnú lehotu na toto oznámenie.
Pokuta 331 € vám hrozí, ak zmenu poisťovne nenahlásite svojmu zamestnávateľovi.
Živnostníci, ktorí zmenili poisťovňu, zároveň musia do 8. januára vykázať novej zdravotnej poisťovni výšku preddavku na poistné.
Vzhľadom na zvýšenie maximálnych vymeriavacích základov sa od začiatku roka 2014 smerom hore upraví aj maximálne mesačné poistné na dôchodkové a nemocenské poistenie.
Ako sa menia platby poistného na sociálne poistenie v roku 2014 pre SZČO
minimálny vymeriavací základ na nemocenské poistenie
minimálny vymeriavací základ pre dôchodkové poistenie
minimálne poistné pre nemocenské poistenie
minimálne poistné pre dôchodkové poistenie
maximálny vymeriavací základ na nemocenské poistenie
maximálne poistné pre nemocenské poistenie
maximálne poistné pre dôchodkové poistenie
1129,87 eur
1157,18 eur
1302,79 eur
1334,28 eur
poistné na nemocenské poistenie tvorí 4,4 % z vymeriavacieho základu
poistné na dôchodkové poistenie 28,75 % z vymeriavacieho základu
Materská a práca
Ak rodič pracuje počas materskej alebo rodičovskej dovolenky za nižšiu mzdu, resp. odmenu, než mala pred materskou dovolenkou, čaká ho od 1.1.2014 zmena. Ak denný vymeriavací základ určený z vymeriavacieho základu dosiahnutého v období materskej dovolenky alebo rodičovskej dovolenky, bude nižší ako denný vymeriavací základ zistený z vymeriavacieho základu dosiahnutého pre nástupom na rodičovskú dovolenku, pri výpočte dávky v nezamestnanosti sa použije vyšší denný vymeriavací základ, teda ten, ktorý sa zistí z vymeriavacieho základu dosiahnutého pred nástupom na RD.
Automatický zánik dobrovoľného poistenia
Doteraz platilo, že na zánik dobrovoľného poistenia tak bolo potrebné podať odhlášku z dobrovoľného poistenia. Od 1.1.2014 dobrovoľné poistenie zanikne aj vtedy, ak dva po sebe nasledujúce kalendárne mesiace dobrovoľne poistená osoba nezaplatí poistné na dobrovoľné poistenie. Samozrejme výnimkou sú prípady (a dobrovoľné poistenie vtedy nezanikne) ak v kalendárnom mesiaci nebola dobrovoľne poistená osoba povinná platiť poistné na dobrovoľné poistenie podľa § 140 - a to vtedy, ak sa jej za celý mesiac vyplácalo materské, ošetrovné alebo nemocenské.
Nárok na nemocenské u dobrovoľne poistenej osoby
Jednou z podmienok na vyplatenie nemocenskej dávky v prípade SZČO a dobrovoľne nemocensky poistených osôb je, že zaplatili nemocenské poistné najneskôr v posledný deň kalendárneho mesiaca, v ktorom vznikol dôvod na poskytnutie nemocenskej dávky, za obdobie od prvého vzniku nemocenského poistenia SZČO. V prípade dobrovoľne nemocensky poistenej osoby do konca kalendárneho mesiaca predchádzajúceho kalendárnemu mesiacu, v ktorom vznikol dôvod na poskytnutie nemocenskej dávky.
Toto obdobie sa doteraz skúmalo až 10 rokov dozadu. Po 1.1.2014 sa obdobie, za ktoré sa skúma, či bolo zaplatené poistné na nemocenské poistenie, skracuje na 5 rokov. Toleruje sa dlžná suma nižšia ako 5 eur.
Za nepretržité trvanie pracovného pomeru na účely vzniku nároku na dovolenku zákon považuje aj prípady, keď v priebehu roka došlo k prechodu práv a povinností z pracovnoprávneho vzťahu na nového zamestnávateľa, t.j. ak pôvodný zamestnávateľ zanikne a práva prechádzajú na právneho nástupcu alebo ak sa prevádza hospodárska jednotka, úloha alebo činnosť zamestnávateľa, alebo ich časť k inému zamestnávateľovi, alebo ak je zamestnávateľom fyzická osoba, napr. živnostník, jeho smrťou prechádzajú práva a povinnosti na dedičov.
Podmienkou, ktorú musí zamestnanec splniť, aby mal nárok na dovolenku za kalendárny rok alebo na jej pomernú časť, je odpracovanie 60 dní v kalendárnom roku. Do týchto 60 dní sa započítavajú okrem skutočne odpracovaných dní aj dni, keď zamestnanec nepracuje pre prekážky v práci, dovolenku, dni, kedy si zamestnanec vyberá náhradné voľno za prácu nadčas alebo za prácu vo sviatok.
Ak zamestnanec odpracoval u zamestnávateľa aspoň 60 dní v tom istom kalendárnom roku, ale jeho pracovný pomer netrval počas celého kalendárneho roka, má nárok na pomernú časť dovolenky za kalendárny rok., t.j, za každý celý kalendárny mesiac patrí zamestnancovi jedna dvanástina dovolenky za kalendárny rok.
Viac dovolenkových dní vo veku 33 rokov
Základná výmera je štyri týždne, ale niektorí zamestnanci majú nárok na jeden týždeň naviac. Každý zamestnanec, ktorý do konca príslušného kalendárneho roka dovŕši 33 rokov veku, bude mať dovolenku vo výmere 5 týždňov a samozrejme, na preukázanie tejto skutočnosti nebude potrebné dokladať žiadne potvrdenia, tak ako tomu bolo v minulosti. Ak dovŕšite vek 33 rokov napr. až v decembri 2014, za rok 2014 máte nárok na 5 týždňov dovolenky, ak samozrejme spĺňate aj ostatné podmienky vzniku nároku na dovolenku za kalendárny rok alebo na jej časť.
Pri určovaní základnej výmery dovolenky v roku 2011 platilo, že dovolenka vo výmere najmenej piatich týždňov patrí zamestnancovi, ktorý do konca kalendárneho roka dovŕšil aspoň 15 rokov pracovného pomeru po 18. roku veku. Tento nárok musel zamestnanec preukázať najneskôr do konca kalendárneho roka, v ktorom uplatňuje nárok na dlhšiu dovolenku.
Čerpanie dovolenky zamestnancom s nerovnomerne rozvrhnutým pracovným časom
Ak dovolenku čerpá zamestnanec s nerovnomerne rozvrhnutým pracovným časom na jednotlivé týždne alebo na obdobie celého kalendárneho roka, patrí mu toľko pracovných dní dovolenky, koľko ich na jeho dovolenku pripadá v celoročnom priemere. Základná výmera dovolenky je určená v týždňoch. Týždeň dovolenky zamestnanca v nerovnomernom rozvrhnutí pracovného času predstavuje toľko pracovných dní, koľko ich priemerne pripadá na jeden týždeň. Práve takýto prepočet dovolenky má význam z hľadiska toho, aby zabránil čerpaniu dovolenky zamestnancami v týždňoch s väčším objemom pracovného času.
Zamestnanec, pracujúci v režime 12 hodinových zmien
V prípade, že zamestnanec čerpá dovolenku v kratších než týždenných častiach, je nevyhnutné určiť prepočet jej výmery na jednotlivé dni. Ak zamestnanec pracuje v režime 12 hodinových zmien a čerpá dovolenku v rozsahu 12 hodinovej zmeny, vyčerpá si jeden deň dovolenky. Nárok na dovolenku teda určujeme nasledovne: Počet pracovných zmien za kalendárny rok vydelíme počtom týždňov v príslušnom kalendárnom roku. Tak zistíme počet pracovných zmien, ktoré pripadajú na jeden pracovný týždeň. Ak zamestnancovi patria štyri týždne dovolenky, priemerný počet pracovných zmien v jednom kalendárnom týždni vynásobíme počtom týždňov dovolenky (napr. štyri) a výsledkom je počet pracovných dní, ktoré si môže zamestnanec čerpať ako dovolenku.
Ak zamestnanec nemá nárok na dovolenku za kalendárny rok ani na jej pomernú časť, lebo v kalendárnom roku nevykonával prácu u toho istého zamestnávateľa aspoň 60 dní, patrí zamestnancovi za každých 21 opracovaných dní dovolenka v dĺžke jednej dvanástiny dovolenky za kalendárny rok.
Eurom platíme na Slovensku 5 rokov: Aké zmeny nám prinieslo?
Na slovenskú korunu si už veľmi často nespomíname, za posledné roky sme si zvykli na našu novú menu.
Dnes sa už na platenie eurom nik z nás nepozastavuje a berie to úplne prirodzene. Priniesla nám táto mena výrazné zdražovanie? Nový Čas porovnal ceny konkrétneho nákupu z konca roka 2008 so súčasnými cenami. Celkový rozdiel je 15,1 %.
1. 1. 2009 - to je dátum, keď sme sa rozlúčili s našou korunou a zaviedli spoločnú európsku menu. Iste si spomínate na duálne ceny v obchodoch. Ako aj na hit Vianoc 2008, takzvanú europeňaženku či eurokalkulačku. „Slováci sú po piatich rokoch so spoločnou európskou menou spokojní,“ uviedol bývalý splnomocnenec vlády pre zavedenie eura a terajší poradca generálneho riaditeľa Poštovej banky Igor Barát. Ako doplnil, mýtus o tom, že s eurom príde zdraženie sa nepotvrdil.
Obchodníci si totiž po zavedení eura zdražovať netrúfli, lebo boli pod drobnohľadom štátu. Pocit zdražovania je navyše skôr záležitosťou psychiky. „Pocit, že máme hlboko do vrecka sa zosilňuje aj tým, že mince zotrvačne vnímame ako niečo, čo má malú hodnotu a dokonca aj eurové bankovky sa zdajú menšie,“ povedala sociologička Zuzana Kusá.
„Na Slovensku ceny potravín za posledných 5 rokov vzrástli o vyše trinásť percent. To však nie je dôsledok zavedenia eura. Pre tovary a služby je vo všeobecnosti prirodzený určitý cenový rast,“ vysvetlila analytička Poštovej banky Eva Sadovská. Ako doplnila, vždy, keď sa bavíme o cenách, je vhodné baviť sa aj o zmene platov. Mzdy v slovenskom hospodárstve zaznamenali za posledných 5 rokov nárast o vyše 13 % a z toho pohľadu si tak zamestnaný Slovák môže zo svojho platu kúpiť napr. porovnateľné množstvo potravín ako pred 5 rokmi.
Kríza utlmila rast cien
Prijatie eura vytváralo obavy, že zrýchli rast cien. Infláciu však máme nízku. Avšak akékoľvek porovnanie je ťažko objektívne vyhodnotiť pre príchod krízy prakticky takmer v rovnakom čase. Kríza má na dopyt a inflačné tlaky tlmiaci charakter. Ale dalo by sa povedať, že „čierne scenáre ohľadom rastu cien v súvislosti so zavedením eura sa nenaplnili.
Robiť viac nemusíme
Nákup potravín, za ktorý sme v roku 2008 zaplatili 50 € (v korunách), nás vyšiel ku koncu roka 2013 na 56,40 €. Potraviny sú v priemere o 13 % drahšie ako pred 5 rokmi.
Platy vzrástli za posledných 5 rokov porovnateľne a tak si zamestnaní Slováci dnes zo svojich platov môžu dovoliť kúpiť porovnateľné množstvo tovarov a služieb ako v roku 2008, alebo inak povedané, na ten istý nákup by sme dnes mali odpracovať porovnateľne dlhý čas ako pred 5 rokmi.
Čo zdraželo najvýraznejšie
Za posledných 5 rokov rástli najrýchlejšie ceny cigariet a tabaku (takmer o 50 %) a ceny vo vzdelávaní (o približne tretinu), keď rástli najmä ceny poplatkov za materské školy a kluby detí (o takmer 50 %). Ceny spojené s bývaním, ceny potravín, ale aj ceny v hoteloch a reštauráciách vzrástli kumulovane za posledných 5 rokov o 10 - 15 %.
Ako vnímajú Slováci euro?
56 % Slovákov vníma našu terajšiu menu ako dobrú pre našu krajinu, to, že je dobrá pre EÚ, si myslí až 69 % z nás.
Viac Európanom sa vďaka euru cíti 21 % obyvateľov Slovenska.
68 % z nás nerobí problém platiť euromincami, s bankovkami nemá problém až 86 % ľudí.
Pri veľkých nákupoch ako je auto či dom, prerátava na koruny 57 % Slovákov, bežný nákup si v hlave do pôvodnej meny stále prerátava 40 % z nás.
Cestovanie do zahraničia je vďaka euru menej nákladné pre 47 % z nás.
65 % Slovákov si teraz vďaka našej novej mene dokáže ľahšie prepočítať ceny v iných krajinách EÚ.
(Zdroj: Poštová banka, Eurobarometer)
Exekútorský úrad Smeráčky vymáha pohľadávky pre štát
Poslankyňa za vládny Smer Viera Kučerová v parlamente pôsobí od apríla 2012 ako náhradníčka za ministra práce Jána Richtera. V „civilnom“ živote je súdnou exekútorkou a keď dostala v júli tohto roku ponuku z ministerstva obrany vedeného nominantom Smeru Martinom Glváčom, nezaváhala.
Poctivá: Poslankyňa sa na zasadnutiach parlamentu pravidelne zúčastňuje. Hoci nie vždy ju to zrejme baví.
Na Slovensku pôsobí 345 súdnych exekútorov, čo nie je málo. V Česku funguje na dvojnásobný počet obyvateľov 155 oficiálne menovaných vymáhačov dlhov. Početný stav exekútorov u nás zapríčinil, že musia bojovať o každú „zákazku“.
Nie všetci majú pritom také šťastie ako poslankyňa Viera Kučerová, ktorá v parlamente háji farby vládneho Smeru. Jej exekučný úrad v Holíči si za partnera pri vymáhaní dlžôb vybralo ministerstvo obrany, zmluvu podpísali v júli.
Kučerová v tom nevidí ani len etický problém. Veď predsa musí platiť zamestnancov, ktorí majú úvery. Jednoducho ďalší jagavý prípad sociálne zmýšľajúceho politika.
Pre ľudí sú nočnou morou. Do kontaktu s nimi sa dostanú v momente, keď nezvládajú splácať úvery či pôžičky, pozabudnú na uhradenie pokút alebo povinného zdravotného poistenia. Ozvať sa im môžu na podnet súkromných spoločností, ale aj štátnych inštitúcií.
Začína sa to výzvou na uhradenie dlžnej čiastky, pokračuje upomienkou a spravidla končí zablokovaním účtu. Reč je o súdnych exekútoroch. Keďže na Slovensku ich pôsobia viac ako tri stovky a možnosť výberu je na veriteľoch, dostať sa k dlhodobejšej zákazke je snom väčšiny.
A keď sa pritrafí zákazka od štátnej inštitúcie, nikto nad ňou príliš neotáľa. V rovnakom duchu reagovala aj poslankyňa za vládny Smer Kučerová, ktorá v parlamente pôsobí od apríla 2012 ako náhradníčka za ministra práce Jána Richtera. V „civilnom“ živote je súdnou exekútorkou a keď dostala v júli tohto roku ponuku z ministerstva obrany vedeného nominantom Smeru Martinom Glváčom, nezaváhala.
„Nepovažujem to za konflikt, počas vykonávania mandátu poslanca mám ako exekútorka zástupcu. Ministerstvo obrany ma oslovilo ešte pred tým, než som nastúpila do poslaneckých radov. Povedala som si, prečo nie, tej roboty toľko nie je. Viete, ja tam mám dievčatá, a preto si nemôžem sadnúť do poslaneckej lavice a nechať ich tam. Majú úvery, hypotéky a ony tiež chcú prísť domov s výplatou, tak som bola aj rada, že nejaká práca bude,“ vysvetľuje, ako sa dostala k štátnej zákazke a prečo ju prijala. Neodpustí si pritom dôvetok, že miliónovými pohľadávkami sa chváliť nemôže.
Najkvalitnejšia?
Ministerstvo obrany obhajuje výber Kučerovej úradu slovami, že pri vymáhaní pohľadávok spolupracuje so súdnymi exekútormi z celého Slovenska. Na zmluvnom základe presne so štyrmi. „V júli 2011 bolo členom vlády uložené uplatňovať opatrenia na zvýšenie efektívnosti správy pohľadávok štátu. Na základe toho sa Úrad legislatívy a práva ministerstva obrátil v roku 2012 na doteraz najkvalitnejšie spolupracujúcich súdnych exekútorov s návrhom zmluvy o spolupráci pri vykonávaní exekúcií,“ dali nám vedieť z rezortu obrany.
Vážne znejúca odpoveď, z ktorej môže obyčajný človek nadobudnúť pocit, že exekútorka Kučerová húževnato a s úspechom vymáhala pohľadávky pre rezort obrany už roky, sa však mení na úsmevné čítanie. Vysvitlo totiž, že JUDr. Kučerová s ministerstvom spolupracuje až od roku 2012, pričom doteraz vymohla dve pohľadávky vo výške 228,32 eura a 42,89 eura.
Podľa dostupných informácií vymáha jej exekútorský úrad pre rezort obrany spolu šesťdesiattri drobných pohľadávok. Ide o individuálne pohľadávky, napríklad vojak nezaplatil náhradu spôsobnej škody v hodnote 34 eur za stratenú vojenskú prilbu.
Ministerstvo zdôraznilo, že Kučerovej úradu nebola na základe zmluvy uzatvorenej v júli tohto roka na dobu neurčitú vyplatená žiadna finančná odmena, ani nebude. Teda okrem tej, ktorú exekútorovi priznáva exekučný poriadok. Rezort obrany však nie je jediná štátna inštitúcia, ktorá využíva služby exekútorskeho úradu pani poslankyne.
Výzvy na zaplatenie pohľadávok s jeho pečiatkou dostávajú aj klienti štátnej Všeobecnej zdravotnej poisťovne. „V zmysle Exekučného poriadku nie je potrebné uzatvárať s exekútormi žiadne zmluvy, exekútor je pri výkone svojej činnosti priamo
Novoročný balík pre lekárov: Ich platy stúpnu na začiatku tohto i budúceho roka
Lekárom zákon garantuje, že sa im na začiatku tohto i budúceho roka zvýšia platy. Náklady na toto zvýšenie miezd majú znášať zdravotné poisťovne a nemocnice.
Lekárov čaká ešte niekoľko etáp zvyšovania platov.
Jednou z ústredných tém slovenského zdravotníctva bolo aj v uplynulom roku navyšovanie platov lekárov.
Po niekoľkomesačných rokovaniach na ministerstve zdravotníctva sa lekári v ústavných zdravotníckych zariadeniach nakoniec dočkajú v novom roku a následne aj v roku 2015 takzvanej tretej etapy zvyšovania miezd.
Lekár so špecializáciou by mal v roku 2014 zarobiť minimálne 20 261 eur a následne od roku 2015 aspoň 22 715 eur. Jeho kolega bez špecializácie by nemal ísť v aktuálnom roku s platom pod 12 060 eur ročne.
Zvýšené mzdy lekárov si v nadchádzajúcich 12 mesiacoch vyžiadajú celkovo 19,3 milióna eur, spolu suma pre lekárov stúpne na viac ako 36,6 miliónov eur.
Náklady majú znášať zdravotné poisťovne a zdravotnícke zariadenia. Navyšovanie je obsiahnuté v zákone o poskytovateľoch zdravotnej starostlivosti.
LEKÁRI TVRDIA, ŽE UŽ NEBUDÚ ODCHÁDZAŤ
Podľa predsedu Lekárskeho odborového združenia (LOZ) Petra Visolajského takáto legislatíva zamedzí odlivu dobrých lekárov do zahraničia.
"Teda, že tí dobrí nebudú odchádzať a budú na Slovensku. Keď človek potrebuje pomoc od lekára a ide do nemocnice, tak len pri takomto zákone môže predpokladať, že ten dobrý doktor bude naozaj v tej slovenskej nemocnici," povedal Visolajský.
Dohoda na tretej etape sa zrodila začiatkom roka 2013. Pôvodne mala byť táto tranža na základe memoranda, ktoré s LOZ uzavrela ešte predchádzajúca vláda, naplnená už v minulom roku.
Súčasné vedenie ministerstva zdravotníctva však avizovalo, že peniaze nemá, nakoniec sa s LOZ dohodlo, že tretia etapa bude rozdelená na roky 2014 a 2015, čo bolo následne premietnuté aj do spomínanej legislatívy.
Posunutie a rozdelenie tretej tranže považuje Visolajský za ústupok lekárov. Tvrdí, že pri rokovaniach o vyšších mzdách urobili ústupky viackrát.
"Nejde o to, že by sme nejako prichádzali o peniaze, ale ťažký konsenzus to bol v tom zmysle, že na to, aby bol naplnený sľub druhej strany sme vždy museli ustupovať my," podotkol predseda LOZ.
ZÁKON STANOVUJE KOEFICIENT PLATOV
Zákon stanovil koeficienty, platy atestovaných lekárov budú v roku 2014 najmenej na 2,1-násoboku priemernej mzdy spred dvoch rokov, v prípade neatestovaných na 1,25-násobku.
Druhá časť tretej etapy by sa mala naplniť následne na začiatku roka 2015, kedy sa mzdy atestovaných lekárov zvýšia na 2,3-násobok.
Ani po tom, čo boli vyššie mzdy zapracované do zákona, sa však téma okolo platov neuzavrela. LOZ požadovalo presné koeficienty navyšovania zapracovať aj do pracovných zmlúv lekárov.
Tu však narazilo na riaditeľov jednotlivých nemocníc. Napríklad tretina lekárov v prešovskej nemocnici vypovedala pohotovostné služby nad rámec zákona, až po tomto kroku vedenie zdravotníckeho zariadenia pristúpilo na požiadavku odborárov.
ZVOLENSKÁ: CHCELI UDRŽIAVAŤ NEPOKOJ
Ministerka zdravotníctva Zuzana Zvolenská za najvyššiu garanciu platov lekárov považuje práve zákon, zároveň dodáva, že nemá snahu pripravovať legislatívu, na ktorú nie sú peniaze.
"Na rozdiel od môjho predchodcu je naším cieľom pripravovať iba takú legislatíva, na ktorú máme finančné krytie," uviedla Zvolenská. Tvrdí, že zo samotných rokovaní o mzdách mala dojem, že pre zástupcov LOZ bolo a je jediným riešením udržiavať nepokoj.
"Napríklad pri platoch som im ponúkla garanciu platov v zmluvách. Túto ponuku odmietli a žiadali zákon. Tak sme teda pripravili zákon, o pár hodín ho však spochybnili a vrátili sa späť ku garancii v zmluvách," opisuje priebeh rokovaní.
"Tak sme im dali garanciu zákona do zmlúv, opäť začali vypovedávať služby, lebo chceli do zmlúv iba čísla a zákonu vraj neveria," zhodnotila ministerka.
viazaný daným zákonom. Vzťah medzi veriteľom a exekútorom je založený podaním návrhu na začatie každej jednej exekúcie,“ napísala hovorkyňa zdravotnej poisťovne Petra Balážová.
Poznamenala, že poisťovňa mesačne hodnotí výsledky spolupracujúcich exekútorov a ak hodnotenie niektorého klesne, nové návrhy mu už nepodávajú. V súčasnosti spolupracujú so štyridsiatimi piatimi exekútormi s najlepšími výsledkami.
Čo na to komora?
Na to, či je minimálne z etického hľadiska v poriadku, keď štátna inštitúcia vedená straníckym nominantom uzavrie zmluvu s poslancom Národnej rady rovnakej straníckej príslušnosti, sme sa spýtali aj Slovenskej komory exekútorov. Túto otázku však podľa členky jej prezídia Svetlany Kolesárovej komore komentovať neprináleží.
Vysvetlila, že podľa súčasnej právnej úpravy si veritelia môžu vybrať ktoréhokoľvek súdneho exekútora podobne, ako si môžu ľubovoľne zvoliť advokáta.
„Slovenská komora exekútorov však dlhodobo presadzuje zavedenie náhodného elektronického prideľovania exekučných spisov na krajovom princípe, pretože by išlo o výrazný protikorupčný prvok, ktorý by navyše zlacnil exekúcie,“ dodáva Kolesárová.
O zavedení náhodného prideľovania spisov sa bude podľa nej rozhodovať v prvom polroku budúceho roka v rámci takzvanej procesnej novely zákona o súdnych exekútoroch a exekučnej činnosti. V súvislosti s Kučerovou dodala, že v súčasnosti reálne nevykonáva exekučnú činnosť. Nemôže, keďže je poslankyňa.
„Exekučnú činnosť za ňu vykonáva jej zástupca. Zastupovanie sa končí, ak zaniknú dôvody, pre ktoré vzniklo. JUDr. Kučerová je teda stále súdna exekútorka, ale exekučné spisy nevybavuje. Bohužiaľ, zastupovanie v zákone o súdnych exekútoroch a exekučnej činnosti nie je upravené tak, aby zohľadňovalo skutočnú prax."
"Exekučná činnosť, ktorú vykonáva zástupca, totiž nezahŕňa napríklad pracovnoprávne povinnosti súdneho exekútora ako zamestnávateľa vo vzťahu k zamestnancom, ďalej daňové povinnosti, komunikáciu s daňovým úradom, úradom práce, so sociálnou, zdravotnou poisťovňou a podobne, teda všetko to, čo musí súdny exekútor vykonávať okrem vymáhania pohľadávok,“ vysvetlia Kolesárová.
Valorizácia dôchodkov čoraz viac reaguje na vývoj cien.
Ľuďom, o ktorých sa stará obecná opatrovateľka či žijú v domove dôchodcov, musí od prvej tohtoročnej úhrady za sociálne služby zostať viac peňazí. Nepríjemným dôsledkom zmeny zákona je, že rozdiel medzi určenou úhradou a povinným zostatkom klienta by mali vyrovnať jeho rodinní príslušníci.
služba zostatok klienta
opatrovateľská 277,33
ambulantná bez stravy 277,33
ambulantná so stravou 198,09
týždenný pobyt 118,85
celoročný pobyt 49,52
„Príbuzní zaplatia viac za predpokladu, že klient má nízky príjem a že má príbuzných, ktorí sú povinní výživou,“ tvrdí Barbora Petrová z tlačového odboru ministerstva práce.
Napríklad príjem obyvateľa zariadenia pre seniorov je po novom pod ochranou do 25 percent životného minima, čo je zhruba 50 eur. Oproti minulému roku ide ani nie o desať eur viac. Novela zákona o sociálnych službách účinná od 1. januára však zvýšila aj povinný zostatok jeho zaopatrených plnoletých detí.
Oproti starému roku, keď bol čosi vyše 250 eur, je vyšší o 74 eur.
„V mnohých prípadoch sa teda môže stať, že úhrada za sociálnu službu nebude platená v plnej výške vôbec,“ napísala hovorkyňa Košíc Martina Urik Viktorínová.
Už dnes s tým býva problém. Najčastejšie ide o prípady, keď sú príbuzní v hmotnej núdzi.
„Tu nastáva situácia, že rozdiel (v úhrade) bude figurovať ako pohľadávka zariadenia. Ak prijímateľ sociálnej služby zomrie, bude pohľadávka predmetom dedičského konania,“ tvrdí Daniela Rodinová z mediálneho referátu bratislavského magistrátu. Ak deti nemajú o rodiča záujem, obec vydá rozhodnutie o ich povinnosti platiť.
Ako by ich jedna mater mala: Puškárová okopírovala Košíkovú, ktorej to viac sekne?
Markizáčka Zlatica Puškárová vyvetrala čierno-zlatú blúzku len pár dní po Jane Košíkovej z RTVS. Tváre večerných televíznych novín nedávno pobavili divákov.
Jana Košíková (31) z RTVS a Zlatica Puškárová (36) z Markízy sa totiž predstavili na obrazovke v rovnakom oblečení. Ktorej to pristalo viac?
Jana mala oblečenú ligotavú blúzku ako prvá - na Vianoce.
Pozornému čitateľovi Nového Času neušlo, že moderátorky na RTVS aj na Markíze majú rovnaký vkus. „Jana a Zlatica mali oblečené tie isté blúzky. Najprv 25. decembra Košíková a neskôr 31. decembra Puškárová. Vyzerá to, akoby si čierno-zlaté oblečenie požičali. Obom však pristane,“ vyhlásil čitateľ. „To som nevedela, ale vôbec mi to neprekáža,“ zasmiala sa na módnom faux pas Puškárová.
Na Silvestra sa v rovnakom oblečení predviedla aj Zlatica.
Ukrajinec prepadol záložňu v Košiciach, výklad rozbil tyčou
/KOŠICE - Hrubú silu použil lupič, ktorý dnes pred desiatou hodinou vyraboval záložňu na sídlisku Dargovských hrdinov v Košiciach.
Muž maskovaný kapucňou a v tmavom oblečení vošiel do záložne a bez slov kovovou tyčou rozbil výkladnú skriňu a ukradol z nej šperky. Zobral 16 zlatých náramkov a sedem zlatých mincí. Škodu predbežne vyčíslili na viac ako päťtisíc eur. Košickí policajti začali okamžite po páchateľovi pátrať.
"Po vytypovaní možných únikových ciest a podľa popisu zadržali podozrivého muža po krátkom čase asi štyri kilometre od záložne na Rampovej ulici pri rieke Hornád v Košiciach," uviedol košický policajný hovorca Alexander Szabó.
U podozrivého 50-ročného Ukrajinca zaistili takmer celý lup, z ktorého malú časť pravdepodobne stratil pri úteku. Ku krádeži sa priznal. "Na muža vydal Okresný súd Košice II príkaz na zatknutie za inú trestnú činnosť," dodal hovorca. Po procesných úkonoch ho umiestnia v cele policajného zaistenia. V prípade dokázania viny mu hrozí až dvojročné väzenie.
Úsmevný trapas v Televíznych novinách: Švajda v priamom prenose hasil výzdobu!
Takto Patrika Švajdu rozhodne nepoznáme. Počas silvestrovských Televíznych novín sa totiž zahral na požiarnika a predviedol aj nový účes.
Aj tak raz budem požiarnikom! Čaro živého vysielania je aj v tom, že môžu vzniknúť situácie, ktoré by v tej chvíli rozhodne nikto nečakal. Práve jedna z takých sa udiala aj počas silvestrovských Televíznych novín na Markíze. Na moderátorskom stolíku totiž zrazu začala horieť čečina, ktorá sa chytila od sviečky. Duchaprítomný Patrik Švajda (41) sa však nenechal vykoľajiť. Celú situáciu zachránil tak, že spod pultíku vybral pohár vody a plamienok zahasil. To však nebola jediná zaujímavosť, ktorá sa udiala počas posledných správ v roku.
Silvestrovské Televízne noviny na Markíze boli trochu iné ako tie ostatné v uplynulom roku. Moderátor Patrik Švajda totiž počas nich prekvapil hneď dvakrát. No zatiaľ čo jedna z vtipných vsuviek bola plánovaná, druhá sa udiala nečakane.
V živom vysielaní totiž znenazdajky začala horieť výzdoba. Švajda na situáciu ihneď zareagoval a svoju kolegyňu Zlaticu Puškárovú prerušil. „Počkaj, horí čečina,“ povedal pred kamerami. Potom už len vytiahol spod pultíka pohár s vodou a vzniknutý požiarik uhasil.
To však nebolo jediný raz, čo markizák prekvapil - v závere relácie si totiž nasadil čiernu parochňu a divákov zaskočil novým výzorom. „Konečne mám vlasy,“ tešil sa vyštudovaný učiteľ. My sme zisťovali, ako tento nápad vlastne vznikol. „Bol Silvester, tak sme chceli, aby sa ľudia zabavili. Parochňa bola v maskérni, tak sme ju zobrali pre prípad, že by sa mohla hodiť. No a výsledok ste videli,” prezradil nám s úsmevom Švajda.
KEDY ICH UŽ KONEČNE VYKOPNÚ Z TEJ NARKÓZY VEĎ UŽ SA NA THO NEDÁ DÍVAŤ, NA SRAĎKA A ARANYU
Bude sa búrať, predávať aj opravovať: Čo čaká Košice v roku 2014?
Zmeny k lepšiemu! V metropole východu bude najbližšie mesiace rušno.
Košická radnica plánuje predať opustené kasárne, aby získala aspoň časť peňazí na splatenie dlhu. Cestujúci by sa konečne mali dočkať vynovenej stanice a Luník IX by mal byť zasa o niečo menší. A to ani zďaleka nie je všetko!
Búranie na Luníku IX
Luník IX čaká ďalšie búranie.
Panelák na Hrebendovej 34 a 36 na košickom sídlisku Luník IX je v dezolátnom stave. Statik už rozhodol, že pre ďalšie bývanie je nebezpečný. Obyvatelia sa mali vysťahovať do konca minulého roka, dokopy tam bolo 30 bytov. O termíne búrania rozhodne stavebný úrad.
Satelitné televízie Skylink a CS Link zvýšia cenu servisného poplatku
Luxemburská firma M77, ktorá prevádzkuje satelitné televízie Skylink a CS Link, od februára zdraží servisné poplatky. Spoločnosť o tom informovala na svojich webových stránkach. Zmeny platia od 1. februára 2014.
Na Slovensku zostane pravidelná mesačná platba zachovaná na úrovni 1,2 eura, v Česku sa zvýši z 29 Kč na 33 Kč. Jednorazová platba za 12 mesiacov sa na Slovensku zvýši zo 14,40 na 19,20 eura, v Česku stúpne z 348 na 498 Kč. Po novom pribudne možnosť zaplatiť si služby na dva roky dopredu, na Slovensku to vyjde na 28,80 eura, v Česku na 768 Kč.
„Zvýšenie ročnej platby servisného poplatku zohľadňuje náklady spojené s každoročným pripomínaním platby, odpájaním a opätovným pripájaním kariet, u ktorých nebol servisný poplatok včas uhradený,“ uviedla firma. Zvýšenie pravidelnej mesačnej platby v Česku firma zdôvodňuje oslabením českej koruny.
Dohromady má Skylink a CS Link v Česku a na Slovensku 2,5 milióna klientov. M77 začala účtovať servisný poplatok vlani v septembri, vo svojej predchádzajúcej reklame pritom lákala zákazníkov na bezplatnú službu. Stovky zákazníkov v Česku si preto sťažovali u Českého telekomunikač­ného úradu.
Úrad potom firme uložil pokutu päť miliónov korún za klamlivú obchodnú praktiku a ďalších desať miliónov za to, že nedostatočne informovala zákazníkov o zmene zmluvných podmienok a možnosti odstúpiť od zmluvy bez sankcie.
Kúpalisko sa bude rekonštruvať.
Pamiatkovo chránené kúpalisko ČH (Červenej hviezdy) je pre verejnosť zatvorené už vyše 5 rokov. Vlani sa mesto dohodlo s ministerstvom vnútra, ktoré vlastní väčšinu územia, na spoločnom postupe. Tento rok by sa malo začať s prvou fázou rekonštrukcie za 3 mil. €.
Dokončenie premeny stanice
Silvestrovský ohňostroj na východniarsky spôsob: Vyplašení ľudia brali nohy na plecia!
Špeciálny mínový efekt v rámci polnočného ohňostroja rozbil 6 okien na budove mesta.
Obyvatelia Vranova nad Topľou prežili na Silvestra bombastický ohňostroj. Doslova.
Spočiatku nič nenasvedčovalo tomu, že sa prizerajúci dav do pár sekúnd rozpŕchne na všetky svetové strany. Po pár nevinných efektoch ale odrazu areálom pred miestnym kultúrnym domom zadunelo ako v akčnom filme a hŕstka Vranovčanov brala nohy na plecia. Podľa náčelníka mestskej polície Jozefa Uhlíka však k žiadnemu zlyhaniu nedošlo.
Silvestrovský ohňostroj vo Vranove nad Topľou
"Mesto ohňostroj objednalo dodávateľsky u oprávnenej osoby, ktorá spĺňala všetky podmienky na vykonávanie ohňostrojných prác. Počas jeho odpálenia došlo v jednej chvíli k špeciálnemu mínovému efektu, ktorý je súčasťou ohňostroja. Aj napriek dodržaniu všetkých bezpečnostných opatrení došlo k drobnému poškodeniu majetku mesta," priznal 6 rozbitých okien na budove patriacej mestu J. Uhlík s tým, že k iným škodám na majetku či k zraneniu osôb nedošlo. Celkovo trval ohňostroj 13 minút.
Takto by mala vyzerať stanica po dokončení.
Železničná stanica v Košiciach už 2 roky pripomína stavenisko. Súkromná spoločnosť ju opravuje počas bežnej prevádzky. Zmodernizovaná budova stanice by mala vyzerať ako nákupné centrum s obchodmi a službami. Termín dokončenia úplnej prestavby za 2,8 mil. € je stanovený na koniec roka 2014. Košičania by sa tento rok mali voziť aj na nových autobusoch a električkách, a ráta sa aj s opravou električkových koľajníc.
Predaj opustených kasární
Kasárne v centre mesta chátrajú už 7 rokov.
Areál v centre mesta chátra už 7 rokov. Košice potrebujú peniaze na zaplatenie odškodnenia za prehratý spor. Za 4-hektárový pozemok chce mesto získať minimálne 5 mil. €. Ozval sa už aj developér, ktorý uvažuje o multifunkčnom centre s bytmi, kanceláriami a obchodmi.
Jedinečná mapa vo Svidníku. O pamiatkach vám aj porozpráva
Mapa vo Svidníku opíše 13 pamätihodností mesta. Jej súčasťou je digitálne vyznačenie objektov. Do prevádzky ju dali pred Vianocami.
Vyberte si Pamätihodnosť: Stačí „ťuknúť“ a mapa prehovorí.
Mapa je umiestnená vo svetelnom infoboxe na pešej zóne. Jednotlivé objekty na mape sú označené QR kódmi. Môže si ich načítať každý, kto má smartfón. Takto sa dá text k príslušnej pamiatke nielen vypočuť, ale aj prečítať. Mapa vám porozpráva, kde sa pamätihodnosť nachádza, čo sa v nej nachádza a dokonca vás k nej aj navedie.
„Tento systém načítavania oceňujú aj nepočujúci,“ vraví PR manažérka Svidníka Kristína Tchirová. Nový integrovaný informačný systém ponúka texty v rôznych jazykoch.Radnica pripravuje i ďalšiu fázu modernizácie informačného systému.
Pôjde o mobilný aplikačný systém, ktorý umožní stiahnuť si do mobilu všetky informácie o meste týkajúce sa úradov, služieb, otváracích hodín podnikov a prevádzok, telefónnych kontaktov až po pozvánky na akcie či obrázky a videá.
„Je veľmi dôležité, aby sme mali najmodernejšie technológie, ktoré nám umožňujú podávať informácie ľuďom na celom svete a prilákať k nám čo najviac turistov,“ tvrdí primátor mesta Ján Holodňák.
V Hnúšti našli mŕtveho dôchodcu, mal prestrelený hrudník
Pri garážach neďaleko autobusovej stanice v Hnúšti v okrese Rimavská Sobota našli dnes ráno telo muža. Muž mal strelné poranenia hrudníka.
V Hnúšti našli mŕtvolu muža. Polícia vyšetruje trestný čin zabitia.
Vyšetrovanie zločinu zabitia a prečinu obchodovania so zbraňami začal policajný vyšetrovateľ z Rimavskej Soboty v prípade dnešného nálezu mŕtveho 65-ročného dôchodcu v Hnúšti.
Ako TASR potvrdila hovorkyňa Krajského riaditeľstva Policajného zboru v Banskej Bystrici Mária Faltániová, muž bol postrelený do hrudníka a zbraň, ktorú pri ňom našli nebola v jeho osobnom vlastníctve.
Dôchodcu z Hnúšte našli mŕtveho vo štvrtok pred jeho garážou pri autobusovej stanici. Po prvotnej obhliadke miesta činu polícia nevylúčila ani to, že si na život mohol siahnuť sám.
"V tejto súvislosti začal vyšetrovateľ stíhanie pre zločin zabitia. Dôchodcovia sú totiž chránené osoby, preto je takýto čin kvalifikovaný ako zločin. Pri nebohom sa našla krátka zbraň, ktorú nemal v legálnej držbe, preto sa vyšetrovanie rozšírilo aj o prečin obchodovania so zbraňami. Stále nie je vylúčené, že si dôchodca mohol siahnuť na život sám, to však potvrdí alebo vyvráti až nariadená súdna pitva," povedala Faltániová.
Pri nehode v Trstenej zomrel 20-ročný mladík, auto skončilo na streche
Život 20-ročného spolujazdca vyhasol pri dopravnej nehode v Trstenej. Vodič a ďalší dvaja spolujazdci utrpeli len ľahšie zranenia.
Pri nehode v Tvrdošíne zomrel 20-ročný spolujazdec.Foto: ilustračné, SITA
Tragicky sa vo štvrtok popoludní skončila dopravná nehoda v prímestskej časti Trstenej – Ústí nad Priehradou (okres Tvrdošín), pri ktorej zahynul 20-ročný muž z Tvrdošína. TASR o tom informoval hovorca Krajského riaditeľstva (KR) Policajného zboru (PZ) v Žiline Radko Moravčík.
Z Trstenej na Ústie nad Priehradou viedol podľa neho po ceste tretej triedy osobné auto Renault Thalia 18-ročný muž z Tvrdošína.
„Po prejdení pravotočivej zákruty z doposiaľ presne nezistených príčin prešiel s vozidlom vľavo mimo cestu, kde sa s vozidlom prevrátil na strechu. Pri dopravnej nehode utrpel 20-ročný spolujazdec ťažké zranenia, ktorým na mieste dopravnej nehody podľahol,“ uviedol krajský policajný hovorca.
Vodiča a ďalších dvoch spolujazdcov previezli do nemocnice na ošetrenie. „Dvaja z nich utrpeli predbežne ľahké zranenia. Alkohol vykonanou dychovou skúškou u vodiča nezistili,“ dodal Moravčík.
Zlý začiatok nového roka: Cestovka Jasmine Travel skončila
Po pätnástich rokoch na Slovenskom trhu ohlásila cestovná kancelária Jasmine Travel svoj koniec. Nový rok sa tak pre jej majiteľov nezačal veľmi šťastne.
Cestovná kancelária Jasmine Travel o svojom úpadku informovala na webovej stránke.
S nepríjemnou správou o konci svojej činnosti prišla hneď na nový rok cestovná kancelária Jasmine Travel. O úpadku informuje na svojej webovej stránke.
Jej majitelia však oznámili túto správu s chladnou hlavou a nadhľadom. "Pravdepodobne budeme prvou cestovnou kanceláriou na trhu, ktorá ho opúšťa so vztýčenou hlavou a bez akýchkoľvek problémov či nedoriešených záväzkov," stojí v stanovisku, pod ktorým je podpísaný majiteľ Chokri Kriaa.
Majitelia v ňom takisto priznávajú, že často museli pracovať pod nátlakom. "Nátlak niektorých partnerov nás však donútil z týchto zásad postupne ustupovať, čo nebolo ľahké. Ďalej však už nebudeme dotovať dovolenky určitých klientov alebo sponzorovať podnikateľské aktivity niektorých tuzemských či zahraničných partnerov," uvádzajú.
Jasmine Travel je tak prvou cestovkou, ktorá tento rok na Slovensku skončila. Nasledovala však niekoľko ďalších, ktoré neprežili minulý rok - Medina Tours, A-Tour či Tip Travel.
Záložňu na Triede L. Svobodu v OC Torysa vylúpil vo štvrtok, tesne pred 10. hodinou, kuklou zamaskovaný Ukrajinec. Odniesol si zlato, ďaleko neušiel.
KOŠICE. V tmavom oblečení s kuklou, čiapkou a kapucňou na hlave vošiel lupič dovnútra záložne.
Pred nič netušiacou pracovníčkou začal železnou tyčou rozbíjať vitríny, kde sa nachádzali cennosti.
Radšej sa skryla
Žena sa v strachu o život radšej ukryla, páchateľ bol totiž vo vytržení. Ukradol viacero šperkov a dal sa na útek. Cestou ešte stihol odhodiť čapicu neďaleko záložne.
Vystrašená pracovníčka okamžite privolala políciu a tá sa dala do pátrania. Všetky hliadky dostali avízo, že uniká nebezpečný lupič.
Zatiaľ čo vyšetrovatelia odoberali stopy vo vnútri objektu, hliadky začali páchateľa prenasledovať.
„Máme síce prevádzku vedľa, ale nič podozrivé som nepočula. Zrazu som zbadala, že prichádzajú policajné autá a už som vedela, že zase niekto vykradol záložňu. Pred chvíľou som rozprávala s pracovníčkou záložne, ktorá mi povedala, že ho už majú. Ide vraj o asi 50-ročného muža. Vošiel dnu, rozbíjal sklo a zobral si podložku so zlatom. Predavačka sa bála, radšej si čupla, aby jej nič neurobil. Potom zdupkal. Je to tu nebezpečné, aj nás už vykradli, poviem vám, niekedy mám poriadny strach. Som tu sama a nikdy neviete, kto s akým úmyslom príde,“ vraví pracovníčka vedľajšej prevádzky.
„Ukradol 16 zlatých náramkov a sedem zlatých mincí. Škoda bola predbežne vyčíslená na viac ako 5000 eur,“ vysvetľuje policajný hovorca Alexander Szabó.
Utekal im štyri kilometre
Polícii netrvalo dlho a lupiča zadržali. Poriadne sa nabehal, veď utekal štyri kilometre.
Cez zablatenú lúku si to namieril až k Prešovskej ceste, potom ďalej k Rampovej, kde ho policajti zadržali.
Našli u neho aj lup. Okamžite lupiča predviedli na Obvodné oddelenie PZ Dargovských hrdinov.
„U podozrivého sme zaistili takmer celý lup, z ktorého malú časť pravdepodobne stratil pri úteku.“
Polícia obvinila 50-ročného občana z Ukrajiny, ktorý sa ku skutku priznal. Na muža však už bol Okresným súdom Košice II vydaný príkaz na zatknutie za inú trestnú činnosť.
„Obvinený bude umiestnený v cele policajného zaistenia. V prípade dokázania viny mu hrozí až dvojročné väzenie,“ dodal Szabó.
Túto záložňu už vylúpili. Prvýkrát v januári 2012, polícia vtedy zadržala štyroch páchateľov. Potom zas v júni 2012, páchateľa však policajti dodnes nenašli.
Tohto roku chce mestská časť Dargovských hrdinov dokončiť park, vybudovať ďalšie dve nové detské ihriská a plánuje aj ďalšie menšie investičné akcie.
KOŠICE. Košická mestská časť Dargovských hrdinov, známa aj ako Furča, bude v tomto roku hospodáriť podľa schváleného vyrovnaného rozpočtu s príjmami a výdajmi 1 037 710 eur.
Starosta Furče Jozef Andrejčák hodnotí uplynulý rok pozitívne, pretože sa im podarilo realizovať naplánované akcie v objeme okolo 73 000 eur.
Za najvýznamnejšie akcie Andrejčák označil pokračovanie výstavby miestneho parku, kde urobili chodníky a parkové osvetlenie a pokračuje príprava parkovej výsadby.
Mestská časť zriadila dve nové detské ihriská, pribudol aj chodník okolo bikrosového areálu, ktorý bol zrekonštruovaný.
„V roku 2014 máme v pláne dokončiť park, vybudovať ďalšie dve nové detské ihriská a rozšíriť parkovacie miesta,“ povedal Andrejčák.
Tohto roku mestská časť plánuje aj výstavbu 12 parkovacích miest, v pláne je aj oprava schodísk v lokalitách Jaltská, Buzulucká a Postupimská ulica.
Okrem toho sa plánuje oprava a údržba chodníka medzi Kurskou ulicou a Lidickým námestím.
Opravy budú stáť 9 000 eur, ďalších 1 000 eur bude stáť doplnenie zábradlí na jestvujúcich schodiskách. Mestská časť plánuje v roku 2014 opravu a doplnenie basketbalových košov na ihriskách za 4 000 eur.
V kapitálovom rozpočte plánujú 10 700 eur na ukončenie parku - terénne úpravy, osadenie lavičiek.
Okrem toho plánujú ďalších 26 000 eur vynaložiť na vybudovanie dvoch nových detských ihrísk, pričom jedno bude v novom parku.
KOŠICE. Klub orientačného behu ATU Košice bude v pondelok 6. januára organizovať v centre mesta 1. ročník Košického trojkráľového behu. Trať v celkovej dĺžke 5 km bude pozostávať z dvoch okruhov.
V prvom okruhu, dlhom cca 1 km, budú môcť účastníci behu vstrebávať čaro Hlavnej ulice, druhý okruh povedie vedľajšími uličkami a vynoveným Mestským parkom.
Záverečná časť trate povedie opäť po Hlavnej ulici. Beh je určený pre širokú verejnosť, prináša možnosť odštartovať nový rok v pohybe.
Štart (o 15.00 hod.) a cieľ podujatia bude pri súsoší Immaculaty, prihlásiť sa bude možné v mieste prezentácie do 13.30 hod. na SPŠ dopravnej.
Zdroje z eurofondov budú smerovať aj na výstavbu turistických cyklotrás.
KOŠICE. V tomto roku chce Košický samosprávny kraj (KSK) investovať do opráv a rekonštrukcie ciest druhej a tretej triedy takmer 22 miliónov eur.
"Opravíme takmer 146 kilometrov ciest a deväť mostov v regiónoch kraja. S prácami sa začne na jar, hneď ako to dovolia poveternostné podmienky," povedal predseda kraja Zdenko Trebuľa.
V okrese Košice-okolie opravia 24 km ciest, v okresoch Spišská Nová Ves a Gelnica takmer 32 km, v okrese Trebišov takmer 31 km, v okresoch Michalovce a Sobrance takmer 28 km a v okrese Rožňava takmer 31 kilometrov ciest.
Obnovené budú napríklad frekventované úseky ciest III. triedy medzi Košickými Oľšanmi a Rozhanovcami, Sečovcami a Zemplínskou Teplicou a v obci Markušovce.
Zrekonštruujú aj cestu zabezpečujúcu prístup k unikátnemu drevenému kostolíku - pamiatke UNESCO v obci Ruská Bystrá.
Obyvatelia Hnileckej doliny, ako aj Mlynkov sa dočkajú obnovy cesty II/546 spájajúce obce Hnilec - Švedlár a Nálepkovo a Závadku a cesty spájajúcej obce Mlynky - Dedinky.
Opraví sa napríklad most ponad železničnú trať v obci Kysak, či most pred vstupom do obce Veľký Folkmar.
Plánujú aj cyklotrasy
Medzi prioritami kraja je podpora rozvoja kultúrneho cestovného ruchu najmä cez program Terra Incognita.
Cieľom je čo najviac využiť eurofondy na výstavbu cyklotrás a vytvárať tak priestor, aby obyvatelia a návštevníci kraja mali lepšie podmienky na trávenie voľného času.
Prokuratúra ukončila vyšetrovanie a súdu odstúpila prípad, v ktorom figuruje až 22 obžalovaných. Okrem dvoch ide výlučne o zamestnancov US Steelu, ktorí sa v lete roku 2012 podieľali na rozkrádaní majetku oceliarní.
Kamerový záznam. Cez túto bránu vynášali lup.
KOŠICE. Odbor Ochrany spoločnosti U. S. Steel (USS) Košice získal začiatkom leta roku 2012 informácie o rozkrádaní majetku spoločnosti.
Páchateľmi mali byť nielen vlastní a zamestnanci dcérskej spoločnosti RMS, ale aj „civilisti“. Aby „ochrankári“ získali dôkazy, od júna do septembra monitorovali viaceré prevádzky.
Vyšetrovanie odhalilo, že postup zlodejov bol organizovaný a dobre prepracovaný. Tovar z celého USS, o ktorý mali záujem, zvážali do objektu Revízna veža, kde ho skladovali. Následne ho bez povolenia vyvážali cez bránu Rozvodne.
Mali duplikát kľúča
Organizátorom rozkrádania bol predák prevádzky DZ Energetika Ladislav K. z Moldavy nad Bodvou.
Podvodným spôsobom získal kľúč od brány velína Rozvodne, kde bol uložený v pohotovostnej obálke. Slúžil pre prípad mimoriadnych opatrení, napríklad požiaru alebo prevádzkovej havárie.
Ku krádežiam dochádzalo v čase striedania služieb pracovníkov SBS. V pracovných dňoch od 5. do 6. hodiny ráno a od 17. do 18. hodiny večer alebo v dňoch pracovného pokoja.
Jeden z páchateľov strážil prístupovú cestu, ďalší po otvorení brány Rozvodne nakladali lup do motorových vozidiel a prívesných vozíkov.
Vyšetrovaním vyšlo najavo, že spoločnosti USS bol ukradnutý materiál za približne 10–tisíc eur.
Podľa odhadu odboru ochrany USS však bola škoda vyššia, no mnohé druhy tovaru sa podľa kamerového záznamu nepodarilo identifikovať.
Ukradnutý bol najmä stavebný, kovový a elektroinštalačný materiál, plechy, farby, náradie, pohonné hmoty, motorový olej, minerálne vody a podobne.
Až 85 skutkov
Do krádeží bol okrem Ladislava zapojený jeho syn, zamestnanci firmy a civilné osoby. Ich počet bol na začiatku 34, no vyšetrovateľ po preštudovaní dôkazového materiálu obvinil z pokračujúceho prečinu krádeže formou spolupáchateľstva 25 osôb.
Okrem Ladislava ďalších z Košíc, Moldavy, Gelnice, Čane, Čečejoviec, Medzeva, Bidoviec a ďalších obcí. Všetci boli stíhaní na slobode a obvinení z 85 skutkov.
V niektorých figurovali páchatelia v skupinkách, v iných sólovo. Spôsobená škoda podľa skutkov bola rôzna, od 2 do 800 eur.
Po vznesení obvinenia podali viacerí obvinení sťažnosť. Zdôvodnili ju tým, že kamerové záznamy nemôžu byť použité ako dôkaz, lebo súhlas na ich vyhotovenie nedal súd. Tieto sťažnosti dozorujúci prokurátor zamietol.
Svoj verdikt zdôvodnil licenciou, vydanou KR PZ v Košiciach, ktorá umožňuje odboru ochrany USS vykonávanie detektívnej služby. Tá zahŕňa aj získavanie údajov, ktoré môžu slúžiť ako dôkazový materiál pred súdom.
Hrozba väzenia i výpovede
Keďže bola škoda rôzna, traja obvinení s tou najnižšou boli odstúpení na priestupkové konanie. Prokurátor zo 78 skutkov obžaloval iba 22 osôb a koncom roka 2013 spis odstúpil Okresnému súdu Košice II.
V prípade uznania viny, ku ktorej sa niektorí zlodeji priznali, im hrozí väzenie až na tri roky.
Okrem straty slobody je ďalšou hrozbou strata lukratívneho zamestnania. Keď sme sa hovorcu USS opýtali, či v tejto súvislosti padli nejaké výpovede, Ján Bača odpovedal: „Vzhľadom na prebiehajuce súdne konanie nebudeme podávať k tomuto pripadu žiadne informácie.“
V ten istý deň, keď sa primátor Raši definitívne rozhodol nedať návrh na zníženie počtu mestských častí, poveril šéfa úradu práce Mutafova, aby mu radil, ako to urobiť o štyri roky.
Riaditeľ úradu práce Pavol Mutafov. Bývalý starosta Západu a exasistent primátora.
KOŠICE. Takmer tri roky robil exstarosta Terasy Pavol Mutafov asistenta primátorovi Richardovi Rašimu.
Aj keď vláda Roberta Fica (všetci Smer) vymenovala Mutafova nedávno za riaditeľa košického úradu práce, sociálnych vecí a rodiny, spolupráca s Rašim sa nekončí.
Len za mobil
V decembri podpísali zmluvu na dobu neurčitú, že šéf úradu práce bude poradcom primátora pre optimalizáciu počtu mestských častí, prípravu novely zákona o Košiciach, udržiavanie kontaktov so seniorským hnutím a vytváranie koncepcie rozvoja športu a voľnočasových aktivít mládeže.
„Robím to bezodplatne,“ zdôrazňuje Mutafov. Podľa zmluvy mu však Raši môže poskytnúť aj primerané prostriedky a nahradiť najmä cestovné náklady.
Primátor nechal exasistentovi i po odchode z radnice mestský mobil s mesačným limitom 50 eur. „To je kontaktný mobil,“ vysvetľuje Mutafov.
Dodal, že iniciatíva, aby ostal Rašiho poradcom, bola vzájomná. Primátor bol pozdraviť Mutafova a zamestnancov úradu práce aj na ich vianočnom posedení.
Až o štyri roky
Zmluvu podpísali 5. decembra, presne v posledný deň lehoty, keď primátor musel zverejniť návrh nariadenia o redukcii mestských častí, ak by mali zmeny platiť už od ďalších volieb v novembri 2014.
Lenže Raši nakoniec návrh, s ktorým starostovia nesúhlasili, nepredložil. Pritom v ten istý deň poveril Mutafova, aby mu radil práve ako optimalizovať mestské časti.
„Bolo veľa emócií a málo racionality, preto zmeny neprešli. Pre toto volebné obdobie je to už síce neskoro, ale pre budúcnosť o tom treba hovoriť.“
Mutafov doplnil, že žiadne konkrétne dohody, čo bude po komunálnych voľbách 2014, s Rašim nemá.
Na myšlienkovej báze
Mutafov tvrdí, že aj popri povinnostiach šéfa úradu práce si nájde čas, aby robil pre primátora.
„Nie každý deň sme spolu, je to na myšlienkovej báze. To je otázka hľadania riešení, konzultovania. Správy nemám predkladať každý týždeň, len podľa požiadaviek, a ak sa bude pripravovať nejaký materiál, dám názor, pohľad, postreh.“
KOŠICE. Dopravný podnik mesta Košice zmenil od 1. januára 2014 otváracie hodiny v Zákazníckom centre Železničnej spoločnosti Slovensko (okienko č. 9) na Staničnom námestí 11 v Košiciach.
Predajné miesto bude otvorené nasledovne v pracovných dňoch od 6.45 do 12.15 a od 12.45 do 16.57 hod., v sobotu od 6.45 do 12.15 a od 12.45 do 15.34 hod., v nedeľu od 6.45 do 12.15 a od 12.45 do 15.00 hod.
Ján Szöllös. Ako referent zarobí len štvrtinu toho, čo mal ako podpredseda KSK.
Z vicežupana sa stal radový referent bez telefónu –
Na Nový rok sa na cesty vydalipolicajti. Predpoklad, že mnohí vodiči si sadnú za volant opití, sa naplnil.
KOŠICE. Policajti v prvý deň roka doslova číhajú na nezodpovedných vodičov potúžených alkoholom.
Zadarilo sa a z prečinu ohrozenia pod vplyvom návykovej látky obvinili niekoľkých šoférov. Jeden z nich dokonca spôsobil aj dopravnú nehodu.
„Ide o 21-ročného Samuela z okresu Košice-okolie. Ten v stredu ráno išiel so Škodou Felícia v stave vylučujúcom spôsobilosť po Slaneckej ulici v Košiciach. Tam spôsobil dopravnú nehodu,“ vysvetľuje policajný hovora Alexander Szabó.
Podobne pod čapicou mal aj 21-ročný Attila z okresu Rožňava, žijúci v Košiciach. Toho zastavili v čase, keď šoféroval Opel Vectra.
„Policajti dychovou skúškou u vodiča zistili 0,57 mg/l alkoholu v dychu (1,19 promile).“
Košickí policajti však zastavili a kontrolovali 38-ročnú Slávku z Košíc. Tá opitá, s alkoholom nad jedno promile, šoférovala felíciu po ulici Pri železničnej stanici v Košiciach iba necelé dve hodiny po silvestrovskej polnoci.
„Len 18-ročný Tarkan z Košíc, ktorý aj napriek tomu, že nemá vodičák, si sadol za volant Škody Octavia, s ktorou sa viezol po Krivej ulici. Zastavila ho hliadka, ktorá mu namerala viac ako jedno promile alkoholu v dychu.“
Všetci vodiči boli zadržaní a umiestnení do cely policajného zaistenia. V prípade dokázania viny im hrozí až ročné väzenie.
Celý proces, ktorým musia teraz vodiči prejsť, ich vyjde poriadne draho.
Okrem trestu, ktorý ich neminie, musia po skončení zákazu šoférovania absolvovať preskúmanie zdravotnej spôsobilosti či poradenstvo u psychológa. Navyše zaplatia aj mastnú pokutu.
V Anglicku varovali pred záplavami na južnom pobreží, kde sa utopili dvaja ľudia
LONDÝN - Najvyšší stupeň varovania pred záplavami vyhlásili dnes v 12 pobrežných oblastiach južného Anglicka. Ľudí vyzvali, aby sa nepribližovali k moru po tom, ako sa tam pri dvoch incidentoch utopili na Silvestra dvaja ľudia.
Britská Agentúra pre životné prostredie (EA) varovala, že v piatok v skorých ranných hodinách sa silný vietor skombinuje s vysokým prílivom a veľkými vlnami.
Nižšie riziko povodní vyhlásili pre desiatky oblastí severozápadného Anglicka a Walesu. Najnovším varovaniam predchádzali v uplynulých týždňoch silné búrky, po ktorých zostali státisíce domácností v Británii bez dodávok elektriny a mnohé z nich zaplavila voda.
Británia čelí "mimoriadnemu počasiu", povedal po zasadnutí vládneho výboru pre núdzové situácie, tzv. Cobry, minister životného prostredia Owen Paterson. Výbor rokoval o protipovodňových opatreniach.
V Cornwalle sa utopil 27-ročný muž, ktorý sa s priateľmi išiel na Silvestra na more člnkovať. V neďalekom Devone sa predtým počas posledného dňa roka utopila žena, ktorú zmietla do mora vysoká vlna, informovala agentúra DPA.
Ústavný súd: Rath bol vo väzbe neprimerane dlho
Súd rozhodol, že David Rath bol vo väzbe neprimerane dlho a justícia tým porušila jeho práva.
PRAHA. Ústavný súd Českej republiky dal dnes za pravdu bývalému stredočeskému hajtmanovi Davidovi Rathovi, ktorý je stíhaný v korupčnej kauze.
Súd rozhodol, že Rath bol vo väzbe neprimerane dlho a justícia tým porušila jeho práva.
Bývalému hajtmanovi sa tak otvorila cesta k prípadnému odškodneniu za dlhodobú väzbu, informoval Český rozhlas.
Citoval sudkyňu spravodajkyňu Kateřinu Šimáčkovú, ktorá povedala, že "uznesením Vrchného súdu v Prahe zo dňa 10. júna 2013 boli porušené základné práva sťažovateľa".
Súd väzbu opakovane predlžoval s odôvodnením, že hrozí Rathov útek do zahraničia.
Bývalý hajtman sa už vyjadril, že mu nešlo o hmotnú, ale morálnu satisfakciu. O finančné odškodnenie vraj žiadať nemieni.
Za údajnú korupciu a machinácie s verejnými zákazkami v Stredočeskom kraji v rokoch 2011-12 hrozí Rathovi až 12 rokov väzenia.
Od novembra minulého roka už nie je vo väzbe, v ktorej strávil jeden a pol roka. Na rozsudok čaká na slobode, pripomenul Český rozhlas.
Horiaci adventný veniec: Z penziónu museli hasiči zachraňovať dôchodcov
Podľa požiarnikov mohol požiar spôsobiť horiaci adventný veniec.
Najmenej jedna osoba dnes utrpela zranenia a 13 ďalších museli evakuovať pri požiari domova dôchodcov v obci Spielberg v rakúskom Štajersku.
Obyvateľov penziónu zachraňovali zo zadymenej budovy hasiči, informovala tlačová agentúra APA. Požiar pravdepodobne vznikol, keď začal horieť vyschnutý adventný veniec.
Podľa informácií požiarnikov sa oheň podarilo rýchlo dostať pod kontrolu. Avšak vzhľadom na silné zadymenie museli dôchodcov evakuovať núdzovým schodiskom.
Nehoda autobusu v Indii si vyžiadala 30 mŕtvych
Pri nehode autobusu na západe Indie zomrelo najmenej 30 ľudí. Ďalších sedem osôb hospitalizovali.
Haváriu spôsobilo trojkolesové vozidlo, ktoré v ostrej zatáčke vrazilo do autobusu na horskej ceste v okrese Thane v štáte Maharaštra, asi 160 kilometrov severozápadne od Mumbaja.
Autobus následne zišiel z cesty a zrútil sa z asi 120 metrov dlhého zrázu do údolia pod ním. India má podľa štatistík jednu za najhorších nehodovostí na svete. Len v roku 2012 tu pri dopravných haváriách prišlo o život asi 140 000 ľudí. Dôvodom sú zlé cesty, prílišná rýchlosť a často aj slabé schopnosti vodičov.
Konečne sa dočkali: Začala sa evakuácia cestujúcich z výskumnej lode na Antarktíde
Ľad väznil vedeckú loď od 24. decembra minulého roka.
Evakuácia cestujúcich z paluby ruskej výskumnej lode Akademik Šokaľskij, ktorá je už viac ako týždeň uväznená medzi kryhami, sa dnes začala v Antarktíde.
V blízkosti lode pristál čínsky vrtuľník, do ktorého už nastúpili prví pasažieri, informovala agentúra RIA Novosti. Šéf expedície Chris Turney zverejnil na svojom twitterovom účte fotografie vrtuľníka Kamov ruskej výroby, ktorý pristál pri lodi a poďakoval sa všetkým zúčastneným.
Podľa niektorých agentúr bude záchranná operácia trvať najmenej päť hodín. Vrtuľník by sa mal otočiť päťkrát, aby z výskumnej lode evakuoval 52 vedcov a turistov a dopravil ich na vyše 18 kilometrov vzdialenú čínsku loď. Dvadsaťdvačlenná posádka lode zostáva na palube.
K výskumnej lodi uviaznutej v ľade sa pokúšali dostať tri ľadoborce, no ani jeden nebol úspešný.
K lodi, na ktorej sa nachádzalo 74 vedcov, turistov a členov posádky, sa v predchádzajúcich dňoch pokúsili dostať tri ľadoborce, ale neuspeli. Evakuácii vrtuľníkmi bránilo doteraz zlé počasie.
Ruské výskumné plavidlo uviazlo v hrubom ľade 25. decembra približne 2700 kilometrov južne od mesta Hobart v austrálskom štáte Tasmánia. Loď vyplávala 28. novembra z Nového Zélandu. Vydala sa po stopách antarktickej expedície austrálskeho výskumníka Douglasa Mawsona z rokov 1911-1913. Vedúci expedície Chris Turney dúfa, že výprava bude po vyslobodení ľadoborca pokračovať.
Zamestnanosť v Nemecku prekonala nový rekord
Zamestnanosť v Nemecku už siedmy rok v rade prekonala rekord, najväčšia európska ekonomika však vytvorila menej pracovných miest ako v predchádzajúcich rokoch.
Vlani malo v krajine zamestnanie 41,8 mil. ľudí. Znamená to, že vzniklo 232 tis. nových pracovných miest, čo predstavuje zhuba polovicu priemeru za roky 2012 a 2011, informoval vo štvrtok nemecký štatistický úrad.
Miera nezamestnanosti v krajine sa v posledných dvoch rokoch drží tesne pod hranicou 7 %. To ostro kontrastuje so situáciou v krízových ekonomikách ako Grécko alebo Španielsko, kde je bez práce zhruba štvrtina populácie v produktívnom veku. Časť ekonómov však varuje, že plány novej vlády širokej koalície kresťanských a sociálnych demokratov, ktorí chcú zaviesť minimálnu mzdu, môžu dlhodobo viesť k stratám pracovných miest.
Opitý vodič v Poľsku zabil šiestich chodcov vrátane dieťaťa
Opitý vodič zabil v stredu v Poľsku šiestich chodcov vrátane jedného dieťaťa, informovala miestna polícia.
Dvadsaťšesťročný muž podľa jej údajov stratil v meste Kamień Pomorski kontrolu nad vozidlom a vrazil do skupiny ľudí na chodníku, pričom piati na mieste zomreli. Tri deti vo veku osem až desať rokov previezli do nemocnice, kde jedno zraneniam podľahlo, uviedla policajná hovorkyňa Anna Gembala. Testy ukázali, že muž mal v sebe dve promile alkoholu. Vodičovi teraz hrozí 12 rokov za mrežami.
Kuriózny prípad mamičky: Jej dvojičky sa narodili v rozdielnych rokoch
Lindsay sa teší z krásnych zdravých dvojičiek.
Dvojičky sa narodili v rozpätí niekoľkých minút, ale v dvoch rôznych rokoch.
Kurióznym spôsobom zasiahol prelom rokov do života 28-ročnej tehotnej Kanaďanky Lindsay Salgueirovej. Prvé z jej dievčatiek prišlo na svet na Silvestra osem minút pred polnocou, teda ešte v roku 2013, zatiaľ čo druhé sa narodilo 38 sekúnd po polnoci, teda už v novom roku 2014, informovala v stredu kanadská televízia CTV.
Sophia a Gabriela sa každá narodili v inom roku.
Gabriele a Sophii, ktoré sa mali narodiť až okolo 19. januára, rovnako ako aj ich matke, sa darí dobre. Gabriela vážila pri narodení 3,2 kilogramu, u Sophie ukázala váha 2,7 kilogramu.
"Som tak rada, že konečne mi už neprekáža brucho a vrátila som sa späť k normálnemu stavu," povedal žartovne Lindsay, ktorá už má dvoch synov, pre CTV.
Rýchlovlaky TGV premávajú na linke Paríž-Barcelona
Vysokorýchlostné vlaky TGV už premávajú na trati medzi Parížom a Barcelonou. Osobné železničné spojenie medzi oboma mestami sa vďaka nim skráti z doterajších zhruba 12 hodín na čosi vyše šesť hodín, uviedla agentúra AP.
Francúzsku minister dopravy Frederic Couvillier a jeho španielska kolegyňa Ana Pastor sa rozprávajú počas jazdy v rýchlovlaku. Od 15. decembra možno cestovať z Barcelony do Paríža vlakom TGV.
Španielsky a francúzsky prevádzkovateľ nového spojenia dúfa, že linka by mala odlákať časť cestujúcich leteckým prepravcom. Letecká preprava medzi oboma mestami trvá vrátane dopravy na letisko z centra miest a letiskových procedúr okolo päť hodín. Od roku 2017 by mala modernizácia časti trate vo Francúzsku skrátiť cestu vlakom do Barcelony na zhruba päť hodín a 45 minút.
Rýchlostný vlak do Barcelony bude schopný na niektorých úsekoch ísť rýchlosťou až 320 kilometrov za hodinu. Jazdiť by mal spočiatku dvakrát denne a lístok bude stáť od 59 eur. Od konca marca budúceho roku by sa mal počet denných spojov na linke zvýšiť na štyri. Počíta sa s tým, že vlaky TGV budú perspektívne jazdiť až do Madridu.
Medzi Španielskom a Francúzskom sa každoročne prepraví 82 miliónov ľudí, väčšina z nich autom, uviedla španielska agentúra Frontur, ktorá spracováva štatistiky cestovného ruchu.
VZDIALENOST JE ASI 1000 KILOMETROF píšu že čas sa skráti z hruba 12 hodín na niečo vyše 6 hodín
Z KOŠÍC DO BRATISLAVY je THO asi 420 KILOMETROF a TIEŽ THO TRVÁ 6 HODÍN či je thoto normálne L ŠLAKTRAFINGEL KRUCINÁL VYCHCANÝ PRD
Obrovské šťastie! Medzi tisícku obyvateľov rozdelia výhru vo výške 43 miliónov eur!
Každý obyvateľ dediny si prilepší minimálne o 20-tisíc eur.
Dedinčania z holandskej dediny Vrouwenpolder v oblasti Zeeland môžu hovoriť o veľkom šťastí.
V špeciálnej novoročnej lotérii poštových smerovacích čísel totiž vyhrala práve ich obec. Dedinčania sa podelia o takmer 43 miliónov eur.
Dedinčania majú dôvod na spokojnosť, lebo celková suma vo výške 42,9 miliónov eur sa rozdelí medzi obyvateľov dediny, ktorých je len 1100. Vyžrebované bolo v lotérii poštové smerovacie číslo 4354, ktoré platí pre každého dedinčana.
Polovica z výhry pôjde ľuďom z deviatich domácností na Ulici Kráľovnej Beatrix, ktorí prihlásili svoju dedinu do súťaže. Zostávajúce peniaze budú rozdelené medzi zvyšok dedinčanov, ktorí sa zapojili do súťaže.
Podľa spravodajského servera DutchNews.nl zatiaľ nie je známe, koľko ľudí z dediny sa prihlásilo do lotérie, každý z nich však dostane prinajmenšom 20.000 eur. Hlavnú cenu novoročnej štátnej lotérie Staatsloterij vo výške 30 miliónov eur získal neznámy výherca z provincie Frízsko.
Po plastike si dala dole obväz a čakal ju šok! Pozrite, ako jej chirurg doriadil nos
Takto vyzerala Rita bezprostredne po zákroku. Ešte netušila, aké prekvapenie ju čaká pod obväzom.
Chirurg, ktorý jej zmasakroval nos, má tiež na svedomí priehlbinu v prsníku či čiernu bradavku!
Rita Nugent bola nespokojná so svojim nosom a rozhodla sa ísť na plastickú operáciu. Zákrok podstúpila pod vedením chirurga Dr. Olufemi Adeyinka Adeogbu na klinike, ponúkajúcej zákrok so zľavou až 50%. Ako sa neskôr ukázalo, nebolo to práve šťastné rozhodnutie.
Rita tvrdí, že takmer hneď po operácii cítila, že niečo nie je v poriadku. ,,Bolo to ako z hororu. Po celom nose som mala stehy, v puse som mala neprijemnú pachuť a cítila neznesiteľnú bolesť. Chcela som hovoriť s doktorom, ale sestrička povedala, že je zaneprázdnený. Keď si na mňa konečne našiel čas, povedal len, že musím hojeniu dať proste viac času.“ Avšak Ritin nos sa nezahojil, práve naopak. Šesť mesiacov po operácii, ktorá ju vyšla na 2 200 britských libier, sa jej nosná prepážka úplne rozpadla!
To je teda ,,vylepšenie"! Po operácii ostali Rite takéto jazvy.
Rita však nebola prvá, krorej operáciu Dr. Adeogba spackal. Iná žena z jeho operačného stola odchádzala s nepeknou priehlbinou v prsníku a s bradavkou, ktorá bola po zákroku príliš vysoko. Ďalšiu nešťastnú pacientku doktor zabudol upozorniť, že pre hrozbu nekrózy tkaniva nemôže dvanásť dní po plastike pŕs fajčiť. Pacientka si zapálila a jedna jej bradavka zčernela! Súd nazval zákroky Dr. Adeogbu žalostnými a vyradil ho z evidencie lekárov s odôvodnením, že predstavuje hrozbu pre svojich pacientov.
Ruské komando zaútočilo na teroristu z moskovského metra, zomrel on aj jeho manželka
Až po dlhom vyjednávaní zabila ruská polícia muža, ktorý mal stáť za útokmi v moskovskom metre z roku 2010. Ukrýval sa v obkľúčenom dome so ženou aj s dieťaťom.
Ruská polícia zabila teroristu podozrivého z útoku v metre.
Ruská polícia vo štvrtok v Dagestane usmrtila muža podozrivého z účasti na teroristickom útoku v moskovskom metre, pri ktorom v marci 2010 zomrelo štyridsať ľudí a sto ich bolo zranených.
Agentúre Interfax to oznámili zdroje z ruských bezpečnostných zložiek. Marad Šichšiitov podľahol zraneniu, ktoré utrpel pri útoku ozbrojeného komanda na jeho byt v dagestanskom meste Chasavjurt.
ROKOVALA CELÝ DEŇ
Polícia s Šichšiitovom vyjednávala celý deň, pretože v obkľúčenom dome bola aj jeho žena Ajša Idigovová a dvojročný syn. Dieťa sa podarilo vyviesť do bezpečia, pri následnej prestrelke ale zahynuli obaja jeho rodičia. V byte policajti našli dve pištole a granát.
O podiele zabitého extrémistu na moskovskom atentáte ruské médiá nepriniesli žiadne podrobnosti. Pri akcii z konca marca 2010 sa jedna zo samovražedných atentátničiek vyhodila do povetria na stanici metra Lubjanka pod sídlom ruskej tajnej služby. Druhá atentátnička nasledovala jej príklad o 40 minút neskôr na stanici Park kultúry.
TAJNÁ SLUŽBA ZABILA TROCH
V máji toho istého roka tajná služba FSB oznámila, že ruské sily zlikvidovali troch teroristov, ktorí sa na atentátoch v metre podieľali.
K akcii v metre sa ako inšpirátor prihlásil vodca severokaukazských povstalcov Doku Umarov, ktorý podľa presvedčenia ruských novinárov stojí aj za nedávnymi dvoma útokmi v juhoruskom Volgograde.
Explózie na tamojšej stanici a v trolejbuse mestskej dopravy si vyžiadali 34 mŕtvych a stovku zranených.
Stav izraelského expremiéra sa zhoršuje, Šaronovi ostáva len niekoľko dní života
Ariel Šaron leží v kóme už osem rokov, pri živote ho udržiavajú prístroje. Expremiérovi zlyhávajú obličky a trápi ho rozsiahla infekcia.
Izraelský expremiér Ariel Šaron leží po mozgovej mŕtvici už osem rokov v kóme.
Stav bývalého izraelského premiéra Ariela Šarona, ktorý už osem rokov leží v kóme po ťažkom záchvate mŕtvice, sa v posledných dňoch prudko zhoršuje.
Ako vo štvrtok informovali izraelské médiá, lekári u neho zaznamenali známky zlyhania obličiek. Jeho najbližší príbuzní odmietli jeho súčasný stav akokoľvek komentovať.
Dobre oboznámený zdroj z nemocnice predtým denníka Haarec povedal, že ak by sa mal Šaronov stav zhoršovať, jeho úmrtie je len otázkou dní.
"V posledných dvoch dňoch sme zaznamenali postupné zlyhávanie niekoľkých dôležitých telesných orgánov Ariela Šarona, ktoré sú nevyhnutné pre jeho prežitie," povedal vo štvrtok na tlačovej konferencii lekár Zeev Rothstein z nemocnice Šeba.
Nie je na dialýze, ako sa špekulovalo, ale zdravotníci mu podávajú antibiotiká vzhľadom k rozsiahlej infekcii. "Nemáme z toho dobrý pocit," podotkol. Pri posteli 85-ročného Šarona sú už jeho dvaja synovia, čo potvrdzuje predpoklady, že rodina sa chystá na najhoršie.
Šaron patrí ku generácii zakladateľov židovského štátu z roku 1948, dianie na Blízkom východe potom dlhé desaťročia ovplyvňoval z vysokých politických alebo vojenských funkcií.
PILIER PRAVICE
Bol známy ako jastrab a pilier izraelskej pravice, ktorý ale dokázal svoje postoje a názory radikálne zmeniť. Naposledy sa tak stalo v lete 2005, kedy presadil jednostranné stiahnutie izraelských vojakov a odchod osadníkov z palestínskeho pásma Gazy.
Na jeseň toho istého roku sa Šaron dramaticky rozišiel s pravicovým blokom Likud, aby založil centristickú stranu Vpred v nádeji na pokrok v rokovaniach s Palestínčanmi.
V januári 2006 ho ale postihla vážna mozgová príhoda. Od tej doby sa Šaron nachádza vo vegetatívnom stave a je udržiavaný pri živote za pomoci prístrojov.
Jeho príbuzní za tie roky sa síce zmieňovali o tom, že buď otvoril oči alebo pohol rukou, ale ich kritici to pripisujú skôr zbožnému priania zaznamenávať u pacienta náznaky života.
Písanie sms a vytáčanie čísel spôsobuje nehody, telefonovanie je v poriadku
Aspoň tak to tvrdí nová štúdia založená na činnostiach z bežného života, ktorú si nechal vypracovať The National Institutes of Health a The National Highway Traffic Safety Administration.
Šanca na autonehodu je vyššia pri písaní sms správ alebo vytáčaní čísiel a to hlavne u mladých šoférov. To nie je nijak prekvapivý záver, avšak výskum prináša ešte jeden verdikt, ktorý je odlišný ako tie v iných štúdiách na danú tému. Podľa tejto štúdie telefonovanie počas jazdy nezvyšuje šancu na autonehodu. Testovaním sa zistilo, že samotné telefonovanie je v poriadku, nakoľko šoférova pozornosť a oči sledujú stále cestu. Avšak pred samotným telefonovaním je potrebné po telefóne siahnuť či vytočiť číslo a to môže viesť k smrteľným nehodám.
Štúdia bola vykonávaná za pomoci techniky ako kamery, GPS či senzory na sledovanie rýchlosti a akcelerácie. Pomáhali tiež senzory, ktoré sledovali jazdu v jazdnom pruhu. Všetky tieto zariadenia boli umiestnené vo vozidle. Testovania sa zúčastnilo 42 mladých, čerstvých šoférov vo veku 16 a 17 rokov (v USA je totiž možné vlastniť vodičský preukaz od 16 rokov) a 109 veteránov, ktorí majú priemerne 20 rokov praxe za volantom.
Výsledky ukázali, že v momente, keď mladý šofér siaha po mobile alebo začne vytáčať číslo, tak riziko nehody prudko vzrastie o 700%. V prípade keď čerství šoféri posielali alebo dostavali sms vzrástla šanca na nehodu o 400%. U skúsených šoférov zvýšilo šancu na nehodu iba vytáčanie čísel.
S týmito závermi nesúhlasí napríklad vedec David Strayer, ktorý už predtým robil výskum na túto tému v University of Utah. Hovorí, že táto štúdia je namierená proti jeho práci. Taktiež viní nástroje použité na meranie rozptyľovania a myslí si, že kamery nedokážu ukázať mieru kognitívneho rozptýlenia.
Šokuje vás, čo môže za váš upchatý nos: Každý deň to používate
Trápi vás upchatý nos? Pravdepodobne za to môže váš mobilný telefón, ktorý často používate. Potvrdil to kongres European Respiratory Society.
Aké boli výsledky výskumu?
Používanie mobilného telefónu spôsobuje merateľné zvýšenie teploty pokožky a upchatý nos. Dr. Paredi z National Heart & Lung Institute v Londýne uviedol, že tento výskum sa zaoberal rastúcimi špekuláciami a možnými vplyvmi rádiofrekvenčných elektromagnetických polí na ľudské zdravie.
Vedci merali teplotu tváre u 30 pokusných osôb behom 30-minútového hovoru bežným mobilným telefónom. Výsledky výskumu boli prekvapivé.
"Už po dvoch minútach konverzácie sme zaznamenali značné zvýšenie teploty, najväčší vzostup bol o 2,3 stupňov Celzia po šiestich minútach hovoru," uviedol profesor Barnes, člen tímu.
Vzostup teploty prispel tiež k zapchatiu nosa - a to na strane tváre u mobilného telefónu.
Škodlivé účinky telefónu
Vyzerá to tak, že používanie mobilného telefónu má škodlivé účinky na zdravie ľudského organizmu. I toto zistenie bolo výsledkom výskumu.
"Používanie mobilných telefónov bolo spojené s bolesťami hlavy, zvýšeným krvným tlakom a poškodením mozgu. Navyše ľudia vystavení vlneniu veľmi nízkej intenzite, často "počujú" rôzne zvuky, ako je bzučanie, cvakanie a pod., niektorí sa sťažujú na únavu, pocity spálenej kože v oblasti uší," uviedol Dr. Paredi.
A nielen takéto negatívne účinky má mobil na naše zdravie. U niektorých dokonca spôsobuje nepríjemné kožné problémy. Môže za to telefonovanie, keď má človek mobil priložený k uchu a dotýka sa pritom aj lícnej kosti.
Zlodeji vykradli bankomaty pomocou USB kľúča
Zlodeji si spravili dieru do bankomatu aby mohli použiť vlastný USB kľúč na vybratie hotovosti. Krádeže prebiehali už v júli minulého roka.
Organizovaná skupina zlodejov sa špecializovala na vykrádanie bankomatov v Európe. Všetko čo potrebovali bol nástroj na vytvorenie diery do bankomatu a USB klúč. Podľa správy z BBC News, kriminálnici spravili dieru v bankomate presne tam kde mali na dosah USB port a mohli pripojiť USB kľúč. Na kľúči bol nachystaný malware, ktorý začal pracovať ihneď po pripojení na bankomat.
Po infikovaní bankomatu zlodeji zaplátali diery aby zamaskovali vniknutie. Následne im stačilo zadať 12 miestny kód na zobrazenie finančných prostriedkov v bankomate zoradených podľa nominálnej hodnoty. Bankomat sám ponúkol možnosť akú sumu si prajú vybrať. No ešte pred vybratím hotovosti musel byť vložený ďalší kód. Toto opatrenie bolo vytvorené kvôli tomu, aby osoba obsluhujúca bankomat nemohla utiecť s vybranou hotovosťou.
Druhý kód je vždy jedinečný a obsluha ho musí vyžiadať od inej osoby v banke telefonicky. Navyše kód musí byť zadaný do troch minút, ináč je neplatný. Banka ktorej bankomaty patria ostáva s bezpečnostných dôvodov v utajení. Samotné účty užívateľov neboli pravdepodobne ohrozené.
Neuveriteľné: Najväčšie nákladné auto na svete odvezie 450 ton
Ktoré auto je najväčším nákladným na svete? „Drobček“ s rozmermi rodinného domu postavili v Bielorusku. BelAZ 75710 je najväčším damperom, aký kedy jazdil po zemskom povrchu. Inak povedané, nie je to nákladné auto v pravom zmysle slova, ale automobil kategórie haul track, známych ako banské sklápače. Tie nájdete pracovať v povrchových baniach a lomoch. Najväčší z najväčších predstavil na jeseň minulého roka bieloruský BelAZ pri 65. výročí založenia tohto automobilového závodu.
Pri svojej vlastnej hmotnosti vyše 350 ton uvezie na svojej korbe ďalších 450 ton (aj keď niektoré zdroje uvádzali hodnotu až 496). Spolu je to úctyhodných 810 000 kilogramov, ktoré sa dokážu rozbehnúť až na 40 km/h, ktorá sa zvýši pri prázdnom aute na 64 km/h.
Aj ostatné parametre vozidla sú úctyhodné. Na ceste ho určite nehľadajte, zabral by tam tri jazdné pruhy. Na šírku totiž meria 9870 mm. Vysoký je 8165 mm a jeho dĺžka o dva metre presahuje kĺbový autobus – od konca korby až po predné svetlá má 20,6 metra. Rázvor kolies je rovných osem metrov.
Pod kapotou giganta
BelAZ poháňajú dva šestnásťvalcové naftové turbodieselové motory s priamym vstrekovaním paliva, každý s výkonom 1715 kW pri 1900 otáčkach za minútu. Majú objem po 65 litrov (takže každý valec má objem 4 litre!) a krútiaci moment každého je 9313 Nm pri 1500 otáčkach za minútu. V útrobách každého motora sa prelieva po 269 litrov oleja a chladiaci systém má objem 890 litrov. BelAZ dokáže operovať v povrchových baniach v rozsahu teplôt od -50 do +50⁰ Celzia, na štartovanie pri nízkych teplotách má predhrievací systém.
Štartovanie motora umožňuje pneumatický štartér s tlakom vzduchu medzi 0,6 a 0,8 MPa. Pohon vozidla je dieselelektrický. Alebo ako sa dnes moderne hovorí, hybridný. Obidva spaľovacie motory totiž poháňajú dva generátory s výkonom 1704 kW, ktoré dodávajú energiu štyrom trakčným motorom s výkonom po 1200 kW každý, ktorú sú aj s planétovými redukčnými prevodovkami v nábojoch kolies. Poháňané sú teda obe nápravy, ktoré sa tiež natáčajú, čo zmenšilo polomer otáčania na 20 metrov. Nafta je v dvoch nádržiach, každá má objem 2 800 litrov. Spotreba je 198 gramov na kilowatt a hodinu. Takže to vychádza na zhruba 800 litrov na hodinu, s výdržou necelé 3,5 hodiny. Pri priemernej rýchlosti 50 km/h (naložené 40 a prázdne 60 km/h) je spotreba tejto „tankovej brigády“ na kolesách približne 465 litrov na odjazdených 100 kilometrov.
Kolesá ako mlynské kolo
Rešpekt vzbudzujú aj kolesá na 63palcových diskoch, na ktorých sú bezdušové radiálne pneumatiky s rozmerom 59/80R63 s dezénom určeným pre použití v lome. Gigantický belaz využíva zaujímavosť - má dvojmontáž na oboch nápravách. Týmto trikom obišli konštruktéri najväčšieho Belazu prekážku pri zväčšovaní damperov: pri raste nedokážu vyrobiť pneumatiku, ktorá by tak ťažké auto bezpečne uniesla.
Aby mohol BelAZ 75710 vykonávať všetky úlohy, potrebuje okrem iného aj automatický hasiaci systém a niekoľko video-okruhov, ktoré kontrolujú priestor okolo auta a samotnú korbu.
10 stresov, s ktorými musí dennodenne žiť neverník: Zahýbanie sa jednoducho nevypláca!
Všade sa píše o tom, prečo jeden z partnerov zahýba tomu druhému, no o tom, kto je na tom horšie, sa hovorí málokedy. Ak si myslíte, že je to podvádzaná osoba, ste na omyle. S týmto totiž musí dennodenne žiť neverník!
1. Výčitky svedomia
Nech už je dôvod nevery akýkoľvek, aj toho najväčšieho frajera sa na ďalší deň zmocnia výčitky svedomia. Prvý deň sú najsilnejšie, potom postupne zoslabia a vo výnimočných a emočne napätých situáciách opäť vystrelia na nevydržanie vo vlastnom tele.
2. Pretvárka
Žiť dennodenne s tým, že sa musíte pretvarovať a kontrolovať je istý druh stresu, ktorý si dobrovoľne vytvárate. Nikdy nemáte istotu, či sa váš partner/partnerka s milenkou alebo milencom nestretne náhodne a nedozvie sa to. Táto „náhoda“ sa v mnohých prípadoch naozaj preukázala, a to častejšie, ako si v skutočnosti myslíme.
3. Neistota a (ne)poznanie skutočnej pravdy
Nebudeme klamať, keď povieme, že k nevere veľakrát dochádza práve v podguráženom stave. Pocit, že si z danej noci príliš toho nepamätáte, vám vôbec nehrá do karát. Ste v nevýhode a zostáva vám len sa podriadiť a žiť v napätí.
4. Strach z prevalenia nevery
Ľudia jednorázovo alebo mnohonásobne podvádzajú svoje polovičky, ktoré v skutočnosti opustiť nechcú. Ich city a náklonnosť sú rovnako silné, no o to väčšie peklo sa odohráva v tele a mysli neverníka. V hre je totiž všetko a priznanie sa, znamená jeden veľký risk.
5. Ignorácia dobrých vlastností partnera v dôsledku upokojenia vlastného „ega“
Človek urobí čokoľvek pre to, aby sa sám sebe neznechutil. V dôsledku upokojenia svojho vnútorného ja hľadá na partnerovi len tie negatívne vlastnosti a kladné prehliada. Tento spôsob ospravedlnenia svojho zlyhania je však viac než primitívny.
6. Dilema, či to isté nerobí aj jeho partner/partnerka
Neverníci si v istom štádiu začnú sami od seba uvedomovať, ako by sa oni cítili v úlohe podvádzaného. Vyvolá to v nich také myšlienky a paranoje, že začnú byť žiarliví a ustráchaní, aby neprišli o svoju drahú polovičku.
7. Vznik nespavosti alebo žalúdočných problémov
Ak trvá zatĺkanie nevery dlho vyvoláva to v človeku dlhodobý stres. Ako vieme, so stresom sa spája najviac chorôb. Nespavosť alebo žalúdočné problémy môžu byť spojené práve s týmto nepokojom, ktorý človek prežíva deň čo deň.
8. Strata sebavedomia
Dlhodobé utápanie sa vo výčitkách alebo neistote poznačí aj to najväčšie sebavedomie a ego. Spájanie nevery s hrdinstvom je len v kruhoch slabých a obmedzených ľudí. V skutočnosti je to zlyhanie.
9. Zlý vzor pre svoje deti
Ak patríte medzi tých, ktorí majú deti a spoločne ich s partnerom vychovávate, prevalenie nevery vám vôbec nehrá do karát. Môžete si byť istí, že na začiatku budete pre svoje deti zlým vzorom a stratíte ich dôveru. Pokiaľ ide o rozpad manželstva, nenávisť voči neverníkovi môže zo strany detí trvať aj dlhé roky.
10. Čierny Peter
Či už sa nevera prevalí a dôjde k odpusteniu alebo rozchodu, faktom zostáva, že Čierny Peter je na strane neverníka. Potiahne sa to s ním navždy a ak tento dotyčný nemal ešte rodinu, môže byť len rád. V opačnom prípade má tých sklamaní na krku viac než dosť.
Kokosová torta s ovocím
5 ksvajcia celé
1 kscukor vanilkový
150 gcukor kryštálový
100 gmúka hladká
20 gškrob zemiakový
20 gkokos strúhaný
na vymastenietuk
na posypaniemuka
3 dclmlieko
100 gcukor kryštálový
1 kspuding vanilkový
100 gdžem
300 gananás
2-3 kskivi
45 minút na 160 °C
Žltk vyšľaháme s van.cukrom,bielky vyšľaháme s kryš.cukrom.Obe hmoty spojíme a pridame preosiatu múku so škrobom,potom pridáme kokos a nakoniec olej.Cesto upečieme vo vymastenej tortovej forme.Necháme vychladnúť a prerežeme na dve časti.
Uvaríme si puding z mlieka,pudingu a kryš.cukru.Necháme vychladnúť a nakoniec vmiešame vyšľahane maslo s van.cukrom.Vymiešame hladký krém.
1.časť korpusu potrieme 1/2 džemu a natrieme naň 2/3 krému.Na krém poukladame na kocky nakrajany čerstvý ananás a na kolieska nakrajane kivi.Nejake ovocie si nechame aj na ozdobu.
2.časť zo spodnej časti potrieme zvyšným džemom a priložime na naplnenú prvú časť.Celú tortu potrieme kremom a zo zvyškom ju dozdobíme,boky obalíme v kokose,poukladame ovocie a hotovo.Už len šup do chladničky a za par hodin si na nej skvelo pochutnate.
Domáca tiramisu torta
šálka silného espressa
0,5 cl koňaku, whisky alebo likéru
Z bielkov vyšľahajte tuhý sneh. V druhej miske vyšľahajte žĺtky s cukrom, horúcou vodou a múkou zmiešanou s práškom do pečiva. Nakoniec jemne vmiešajte sneh z bielkov. Cesto vylejte do tortovej formy a pečte vo vyhriatej rúre na 180 stupňov 20 - 30 minút. Hotový korpus nechajte vychladnúť a prekrojte. Na krém vyšľahajte bielky dotuha a odložte bokom. Žĺtky vyšľahajte s cukrom do peny, postupne primiešavajte mascarpone a nakoniec jemne vmiešajte sneh z bielkov. Krém odložte do chladničky. Pripravte silné espresso a vmiešajte do neho koňak alebo likér podľa chuti. Spodný plát korpusu pofŕkajte rovnomerne polovicou kávy a potrite hrubšou vrstvou krému. Povrch jemne posypte kakaom. Na krém položte druhý plát korpusu a postup opakujte. Podľa chuti a zvyšného krému môžete potrieť i boky torty. Nakoniec tortu dozdobte kakaom. Prípadne nastrúhanou čokoládou.

References: § 140
 súd 

Súd 
 súd 

Súd 

Súd 
 Súd